qundao/data-zh-poetry huggingface dataset:
白雪亭二首·其二
作者：区怀瑞
朝代：明

铜鐎一夜响千山，风雨氛熸尽百蛮。谁向巴渝赓白雪，雕坛元在紫云间。
白鹄篇
作者：区怀瑞
朝代：明

若有真人骖白鹄，朝从蓬壶翥，暮向瑶台宿。醉云峭之神瀵，采冰窕之潭菊。寰中甲子忘飞光，玉绳赤箭劳相续。阁何皂而馔麟，亭何幔而脯鹿。历踵息以千秋，瞬方瞳之双绿。吐纳六幂，掀转二仪。玄风浩荡，丹光陆离。登谒木公，顾揖星妃。住世超世，天韬不可知。但见鹤雏松子，摩霄而偃盖，掩映人间金屈卮。偶来花底坐醺醺，玄峦顶上开天门。且将一万二千岁，幻作人皇氏子孙。
百神觞祝歌为梁伯潜寿母
作者：区怀瑞
朝代：明

崧台片片紫霞起，飞入沥湖醉湖水。金母龙车三万里，渴龙吸香霞觞里。台边仙子冰雪姿，松花上下金屈卮。洞宫翠老祝融琯，双成舞曲王登吹。人间亦有瑶池路，青鸟传书不足慕。煖烟萱迸吉祥春，宝林桂茁长生树。桂丹萱碧自年年，石室閒居阅大千。未论百神聚环佩，且看莱子乐蹁跹。
石城乐六首
作者：区怀瑞
朝代：明

寄书汉阳艑，郎停在何处。最恨鲤鱼风，吹郎过江去。楚水日千里，飘香兰蕙丛。波心无一折，端自为吴侬。墐著上囊口，从教蘋末吹。成飔不成籁，只有寸心知。常年汉水发，槎绕石城流。今夕蒹葭没，应无南雍州。莫耽宜城酝，留醉楚天晓。昨夜夫蓉花，梦杀鸳鸯鸟。凭将锦襜褕，绝意游南浦。感君明珠赠，不忍遇交甫。
石城乐六首·其一
作者：区怀瑞
朝代：明

寄书汉阳艑，郎停在何处。最恨鲤鱼风，吹郎过江去。
石城乐六首·其三
作者：区怀瑞
朝代：明

墐著上囊口，从教蘋末吹。成飔不成籁，只有寸心知。
石城乐六首·其二
作者：区怀瑞
朝代：明

楚水日千里，飘香兰蕙丛。波心无一折，端自为吴侬。
石城乐六首·其五
作者：区怀瑞
朝代：明

莫耽宜城酝，留醉楚天晓。昨夜夫蓉花，梦杀鸳鸯鸟。
石城乐六首·其六
作者：区怀瑞
朝代：明

凭将锦襜褕，绝意游南浦。感君明珠赠，不忍遇交甫。
石城乐六首·其四
作者：区怀瑞
朝代：明

常年汉水发，槎绕石城流。今夕蒹葭没，应无南雍州。
石室山三仙观
作者：区怀瑞
朝代：明

双源仙路讵应违，天柱丹函迹未稀。海上报书三鸟至，洞中衔烛一龙归。云穿曲磴苔常湿，风入悬房栋欲飞。顿觉羽翰生白日，山阿空笑薜萝衣。
石室赠仰虚道士二首
作者：区怀瑞
朝代：明

似赴觞神会几千，崧台一见一泠然。若言桃实非凡岁，未信蓬丘别有仙。芝饵松姿七十翁，渐看碧眼与方瞳。但教身驻云台上，何事名高玉笈中。
石室赠仰虚道士二首·其一
作者：区怀瑞
朝代：明

似赴觞神会几千，崧台一见一泠然。若言桃实非凡岁，未信蓬丘别有仙。
石室赠仰虚道士二首·其二
作者：区怀瑞
朝代：明

芝饵松姿七十翁，渐看碧眼与方瞳。但教身驻云台上，何事名高玉笈中。
石洞迟梁璘叔不至
作者：区怀瑞
朝代：明

尘外有攀跻，期君一杖藜。忘怀遇玄笈，别恨隔丹梯。瑶草那堪掇，桃花应更迷。碧云殊未合，游骑尚闻嘶。
神符岩
作者：区怀瑞
朝代：明

攀厓蹑峤俯晴江，探得灵岩映八窗。揽桂岂烦云作幔，听松宁辨石为淙。霞觞避俗情偏惬，彩笔逢人气未降。自是桃花难可再，那能归去命渔艭。
祥日忆亡儿宇瞻二首
作者：区怀瑞
朝代：明

三年眠食废，此日倍沾裳。骨肉归黄土，音容忆异乡。吾孙方夺抱，汝弟早中殇。世眼惊鲛泪，诗名惜雁行。人琴徒扰扰，仙籍竟茫茫。何限成亏事，悲歌任老狂。别离无不可，于尔更何心。既悔身前幻，翻劳世外寻。风泠花蝶舞，月皎峭猿吟。积想衡阳远，衔哀梦泽深。香随脉望影，光返烛龙阴。莫为玄成业，情痴自古今。
祥日忆亡儿宇瞻二首·其一
作者：区怀瑞
朝代：明

三年眠食废，此日倍沾裳。骨肉归黄土，音容忆异乡。吾孙方夺抱，汝弟早中殇。世眼惊鲛泪，诗名惜雁行。人琴徒扰扰，仙籍竟茫茫。何限成亏事，悲歌任老狂。
祥日忆亡儿宇瞻二首·其二
作者：区怀瑞
朝代：明

别离无不可，于尔更何心。既悔身前幻，翻劳世外寻。风泠花蝶舞，月皎峭猿吟。积想衡阳远，衔哀梦泽深。香随脉望影，光返烛龙阴。莫为玄成业，情痴自古今。
秋夜宴光泽王府中
作者：区怀瑞
朝代：明

手披银汉浣秋光，谩说天家岁月长。湘浦几年思帝子，方城今日见贤王。高台猎火云中映，东壁图书酉穴藏。王榻每咨湖海士，不堪樽俎接清狂。
秋夜延熹楼
作者：区怀瑞
朝代：明

槛外城乌寂不飞，沮漳东望转熹微。林端月引青藜杖，石上云搴白叠衣。久客尺书添往恨，谁家杼轴罢新机。流亡正想哀鸿集，一听铜鐎万事非。
章台寺
作者：区怀瑞
朝代：明

髣髴雕阑百宝花，老僧犹自拂袈裟。三休玉磩今何许，飞落宫前一片霞。
端州江涨三首
作者：区怀瑞
朝代：明

峡束低云黯不开，云中奔浪压山来。愁心只似江湍长，剧雨尤风日几回。黔漓千里下鱼儿，候取天边掣电时。来日江流添几尺，月前已有罟师知。百日霪霖未有晴，蛟鼍吹浪拍江城。溃堤一夜千家哭，宛似嗷嗷鸿雁声。
端州江涨三首·其一
作者：区怀瑞
朝代：明

峡束低云黯不开，云中奔浪压山来。愁心只似江湍长，剧雨尤风日几回。
端州江涨三首·其三
作者：区怀瑞
朝代：明

百日霪霖未有晴，蛟鼍吹浪拍江城。溃堤一夜千家哭，宛似嗷嗷鸿雁声。
端州江涨三首·其二
作者：区怀瑞
朝代：明

黔漓千里下鱼儿，候取天边掣电时。来日江流添几尺，月前已有罟师知。
答何凝生见过
作者：区怀瑞
朝代：明

聆君伐木咏，千里夙相亲。命帙非今世，停车即故人。翻阶香草暗，照槛海榴新。复此玄珠赠，应怜象罔真。
答张鹿垣
作者：区怀瑞
朝代：明

筮仕得残甸，举世所唾弃。启居不遑恤，吾以遂吾志。闾左方黯惨，饷输更枯瘁。惊烽尽鸟窜，谍迹时麇至。金汤惟所画，经纬赅而备。图牒寓素心，索之在梦寐。三载枕一戈，千秋犹傲吏。晨登仲宣台，徒有昔人意。永兹兰茝言，宛其相位置。旷览晰古今，劳生耻忧悸。逝将赓郢歌，庶或附声气。
答李绳甫
作者：区怀瑞
朝代：明

相晤苦匆匆，暌别良匪易。芳洲几遁思，白日回羲辔。谁知空谷音，惺却成然寐。惆怅发鲤书，参差下鸾吹。共此壶公天，那惜长房地。不见潘山阳，炎云发新翠。
答陆叔度
作者：区怀瑞
朝代：明

有赫广宇，德慧是充。君子晖吉，小人屯蒙。求我灵牖，律厥玄同。宣幽导郁，以籁民风。声希之始，黄钟之宫。代有述著，咸式斯轨。变化日新，筌蹄拟议。雅丧世波，谐于里耳。不有卓者，其何能砥。东南竹箭，实惟吾子。发彼昆山，其道骙骙。酣我文心，元韵不醨。濯锦璧宫，烨于京师。如埙如篪，臭味之知。云衢十舍，驽蹇能追。嗟予古癖，成于髫稚。绣虎何功，丧羊于易。千秋之衰，百里之寄。途远心劳，达于梦寐。载此衮章，愧以永岁。
答陆叔度·其一
作者：区怀瑞
朝代：明

有赫广宇，德慧是充。君子晖吉，小人屯蒙。求我灵牖，律厥玄同。宣幽导郁，以籁民风。声希之始，黄钟之宫。
答陆叔度·其三
作者：区怀瑞
朝代：明

发彼昆山，其道骙骙。酣我文心，元韵不醨。濯锦璧宫，烨于京师。如埙如篪，臭味之知。云衢十舍，驽蹇能追。
答陆叔度·其二
作者：区怀瑞
朝代：明

代有述著，咸式斯轨。变化日新，筌蹄拟议。雅丧世波，谐于里耳。不有卓者，其何能砥。东南竹箭，实惟吾子。
答陆叔度·其四
作者：区怀瑞
朝代：明

嗟予古癖，成于髫稚。绣虎何功，丧羊于易。千秋之衰，百里之寄。途远心劳，达于梦寐。载此衮章，愧以永岁。
答韩寅仲明府
作者：区怀瑞
朝代：明

廿年推毂愧名流，千里追锋忆旧游。避世总忘秦岁月，畏人偏著晋阳秋。苦无丹粒随仙令，剩有诗篇寄隐侯。欲报罗浮双彩翼，相传八咏尚登楼。由来六月息天池，何异幽栖桂水湄。正字却缘知世早，移文翻讶出山迟。梦馀翠羽花千树，题到龙公玉几枝。无那相思隔云末，美人南国妒娥眉。
答韩寅仲明府·其一
作者：区怀瑞
朝代：明

廿年推毂愧名流，千里追锋忆旧游。避世总忘秦岁月，畏人偏著晋阳秋。苦无丹粒随仙令，剩有诗篇寄隐侯。欲报罗浮双彩翼，相传八咏尚登楼。
答韩寅仲明府·其二
作者：区怀瑞
朝代：明

由来六月息天池，何异幽栖桂水湄。正字却缘知世早，移文翻讶出山迟。梦馀翠羽花千树，题到龙公玉几枝。无那相思隔云末，美人南国妒娥眉。
答黄逢永
作者：区怀瑞
朝代：明

王风自南穆，江汉旧仪刑。阳春非寡和，巴曲郢人听。仲宣振遗躅，玉峭作居停。荒台挂云巅，沮漳回孤青。夫君契邃初，玄籁流昭灵。心飞万斛泉，手摘连珠星。至今欬唾香，金碧镌霞扃。我来披荆榛，洗发空屏营。林低凤鷟阴，水护蛟螭腥。三十三洞天，组光縢山经。昔我友四方，古道交相勖。论撰砥世波，图书尚盈束。自忝兰茝亲，变化昆山玉。玄精觌更远，探讨日不足。今来宰百里，简澹惬幽独。惊烽避残甸，好鸟传空谷。公馀理林壑，无暇窥瓶粟。吏道一何扩，封之乃局促。珍重美人贻，冰心在琴筑。载此永德音，枫江醉酃渌。
答黄逢永·其一
作者：区怀瑞
朝代：明

王风自南穆，江汉旧仪刑。阳春非寡和，巴曲郢人听。仲宣振遗躅，玉峭作居停。荒台挂云巅，沮漳回孤青。夫君契邃初，玄籁流昭灵。心飞万斛泉，手摘连珠星。至今欬唾香，金碧镌霞扃。我来披荆榛，洗发空屏营。林低凤鷟阴，水护蛟螭腥。三十三洞天，组光縢山经。
答黄逢永·其二
作者：区怀瑞
朝代：明

昔我友四方，古道交相勖。论撰砥世波，图书尚盈束。自忝兰茝亲，变化昆山玉。玄精觌更远，探讨日不足。今来宰百里，简澹惬幽独。惊烽避残甸，好鸟传空谷。公馀理林壑，无暇窥瓶粟。吏道一何扩，封之乃局促。珍重美人贻，冰心在琴筑。载此永德音，枫江醉酃渌。
紫盖寺同大中玄穆
作者：区怀瑞
朝代：明

蹑云元不易，况与岫僧期。绀引春光早，青归腊意迟。峰莲千万叶，筇竹两三枝。暂远微官累，飞书洞里知。
紫盖洞寻东旭不值
作者：区怀瑞
朝代：明

十笏莲花藏，今知第几峦。应寻彩水去，不驻紫云端。绽衲馀寒蕊，翻经祇石坛。何当度香海，相望路漫漫。
群寇出栈背抚
作者：区怀瑞
朝代：明

皇穹奖祸乱，猰貐日暴怒。关河苦躏蹂，晋楚交驰骛。分陕六月师，节钺称车辅。擎云抗双阙，杞国忧倾什。君子猿鹤化，小人沙虫怖。从来蜀道难，寇已遵大路。沸釜鱼复间，出之若脱兔。巫娥讵蔽亏，青神更阿护。剑阁岂不险，人谋匪其故。国恩徒浩荡，威克终难悟。走圹谁复羁，假息于朝露。干羽在两阶，惭愧邯郸步。
自阮溪溯西江夜宿？川口
作者：区怀瑞
朝代：明

云峰夕烟合，？浦秋风生。惆怅江村暮，苍茫孤客情。水花兼雨乱，岸苇带潮平。不待闻征雁，先令旅梦惊。
自阮溪溯西江夜宿�川口
作者：区怀瑞
朝代：明
体裁：五言律诗

云峰夕烟合，�浦秋风生。惆怅江村暮，苍茫孤客情。水花兼雨乱，岸苇带潮平。不待闻征雁，先令旅梦惊。
至日苍梧舟中与谢起东何平甫对酌
作者：区怀瑞
朝代：明

千里浮觞捲白波，醉乡无奈客愁何。云连桂岭香林异，煖入漓江瘴雾多。尺素不随双鲤去，片帆空伴海鸿过。相逢暂慰阳回日，玉琯飞灰和榜歌。
落帽亭金朋玉熊渭叟话别
作者：区怀瑞
朝代：明

潭色净蒹葭，流云冷亭榭。九关虎豹秋，三峡鱼龙夜。渚宫盛禾黍，海匮阴桑柘。云中烽燧惊，埤上戈矛暇。千秋此落帽，八月先停驾。虚名抚今昔，朋酒空悲诧。晷刻见风期，肝胆争倾泻。驰驱各自奋，撰述宁相亚。君为息壤留，我返堆蓝下。何以赠素心，名山双不借。
虏陷昌平二首
作者：区怀瑞
朝代：明

上谷千年戍，黄花六月天。金笳吅绝壁，雪帐漫平川。苦战知锋尽，孤城岂瓦全。四郊多垒日，驱掠任腥膻。万马入何处，千牛备不胜。北来资刈获，南下习炎蒸。力屈居庸塞，心摧十二陵。开明群虎豺，天险岂能升。
虏陷昌平二首·其一
作者：区怀瑞
朝代：明

上谷千年戍，黄花六月天。金笳吅绝壁，雪帐漫平川。苦战知锋尽，孤城岂瓦全。四郊多垒日，驱掠任腥膻。
虏陷昌平二首·其二
作者：区怀瑞
朝代：明

万马入何处，千牛备不胜。北来资刈获，南下习炎蒸。力屈居庸塞，心摧十二陵。开明群虎豺，天险岂能升。
行秀壁道中
作者：区怀瑞
朝代：明

山扉献幽异，十步九攒青。常以崄为绝，不知空更灵。樛香云溜写，谷午日光亭。何俟桃花水，居然问采苓。
观梁云国舞刀戏赠
作者：区怀瑞
朝代：明

金光冷庭际，电击与星驰。洒月花千片，淩风玉一枝。岂惟制猛虎，兼可驾文螭。佩犊今何世，章逢总未知。
观老衲入龙洞挈泉
作者：区怀瑞
朝代：明

万斛此一碧，千霏未散丝。寒堪袭龙睡，清似畏人知。滴雾鬣先湿，护泉角正觺。老僧何咒力，收拾上军持。
观采野
作者：区怀瑞
朝代：明

啄耜□□□，于人哀更深。岂缘半菽饱，宁作一芹心。率土皆炊玉，高天不雨金。无能持末劫，寇旱日相侵。
解佩亭
作者：区怀瑞
朝代：明

解佩亭前秋复秋，潏香不断汉云流。似缘投玦江中尽，皋上应无神女游。
访诲公吟窝
作者：区怀瑞
朝代：明

法海归真后，谁重泛宝船。精灵岂长借，身世徒相捐。好是名俱幻，多应妙不传。纸窗溅墨在，惭愧觅言诠。
赋得高杨拂地垂
作者：区怀瑞
朝代：明

清阴何处逢，曲水紫烟浓。映户眠初稳，窥茵舞欲慵。香尘凡几缕，锦浪有千重。莫共将离赠，年年恼岸容。
赠紫盖寺衲子东旭
作者：区怀瑞
朝代：明

竺西欲问津，暂与葛仙邻。施饭留青鸟，题诗赠羽人。道缘非有定，世法漫相亲。黄叶啼空止，团蕉悟未真。鹫峰须慧业，龙树想前身。莫缚绮尘□，文章是宿因。
赠避寇二首
作者：区怀瑞
朝代：明

谁解兵戈有息机，魂销往事但惊飞。人民城郭今无恙，几月辽东鹤一归。誓报恩私国士风，绝缨元在楚王宫。溃围但负季芊出，日暮双鞬渊市中。
赠避寇二首·其一
作者：区怀瑞
朝代：明

谁解兵戈有息机，魂销往事但惊飞。人民城郭今无恙，几月辽东鹤一归。
赠避寇二首·其二
作者：区怀瑞
朝代：明

誓报恩私国士风，绝缨元在楚王宫。溃围但负季芊出，日暮双鞬渊市中。
赠黄非文
作者：区怀瑞
朝代：明

颢气木淋漓，谁收到墨池。丹青从客老，笺素发君奇。听濑辞三澨，寻云迹九疑。凯之天具足，时俗莫教痴。
赤豹洞
作者：区怀瑞
朝代：明

暗雪澌香古窦穿，且凭束炬作真缘。仙人炼石留阳火，洞客耕云溉乳泉。蜕去玉龙知几劫，骑来赤豹是何年。烟岚不閟桃花水，莫悔虚生六欲天。
走笔云杜乞王幼度刺史磬口蜡梅
作者：区怀瑞
朝代：明

仙人作令梅花村，雪香日日披泉源。烟霞十载卧云杜，千株万株写梅园。我来奔车汉水曲，却笑灌园机不足。玉丛冰窖漫经过，恰值松房春酒熟。恍惚已是姑射居，飞云顶上觅精庐。踏溪弄影皆千叶，宝光五色层相于。此际春镫且莫然，此时璧月照初筵。啁嘈翠羽作良夜，醉乡蝶梦徒翩翩。楚越之吟无不可，欲护洛幡迷处所。嚣埃判隔巳经年，惟有城头候烽火。襭黄缀枝繁更新，乞我远寄山中人。丹砂云母真无赖，蜡遍空山一夜春。
过玄穆衲子方丈
作者：区怀瑞
朝代：明

野云横锡遍，还定玉山隅。鹫影落敷坐，龙光生念珠。藓披松十径，香引竹间厨。今日攒眉令，应无世法拘。
过白业庵
作者：区怀瑞
朝代：明

门迎上沧水，檐挂老香云。隔岸归蒲供，重林隐梵文。客寻鸥鹭迹，僧混鹿麋群。虽复嚣尘境，人天路自分。
过苍梧赠梁兆瑚明府
作者：区怀瑞
朝代：明

都峤挹勾漏，桂雪交黔练。抗岭屹名城，回川开绮甸。九郡宿总师，两越攸居奠。敷文诞自今，沕穆皇风扇。有美干国材，铦羽东南箭。腴沃远世氛，山水当华选。润河百里流，霢霂千家遍。闾井既绣错，麻桑复葱茜。生聚知有方，劳来信无倦。谁云弦颂声，小试邦之彦。自我鸡坛盟，因君为矩彟。十载蓬累间，文义资然诺。韬藏轮囷奇，不肯居篱落。叱驭奋天衢，六辔驱皇驳。经术待中兴，轸念先民瘼。岩邑赖拮据，炎洲暂荒度。火山剑始硎，冰井缨斯濯。爰书鸟迹中，琴曲庭花落。吏循兼似隐，仕道优而学。缅怀清静理，勋业归麟阁。
过苍梧赠梁兆瑚明府·其一
作者：区怀瑞
朝代：明

都峤挹勾漏，桂雪交黔练。抗岭屹名城，回川开绮甸。九郡宿总师，两越攸居奠。敷文诞自今，沕穆皇风扇。有美干国材，铦羽东南箭。腴沃远世氛，山水当华选。润河百里流，霢霂千家遍。闾井既绣错，麻桑复葱茜。生聚知有方，劳来信无倦。谁云弦颂声，小试邦之彦。
过苍梧赠梁兆瑚明府·其二
作者：区怀瑞
朝代：明

自我鸡坛盟，因君为矩彟。十载蓬累间，文义资然诺。韬藏轮囷奇，不肯居篱落。叱驭奋天衢，六辔驱皇驳。经术待中兴，轸念先民瘼。岩邑赖拮据，炎洲暂荒度。火山剑始硎，冰井缨斯濯。爰书鸟迹中，琴曲庭花落。吏循兼似隐，仕道优而学。缅怀清静理，勋业归麟阁。
过锦石
作者：区怀瑞
朝代：明

何年驱传客，叠锦与云齐。溅碧逶迤绕，连青培塿低。花邀鸾鹤下，蔓引鼯猿啼。潭影冰丝茧，晴氛吐绶鸡。梯来天岂远，查去路非迷。似解千金橐，留蟠万仞溪。绮香归载籍，紫逻待攀跻。若个濡椽笔，还将玉藓题。
送何龙友太史赴阙
作者：区怀瑞
朝代：明

哲人御世纷，龙见非一端。云雷在屯始，六载以盘桓。君本经纶材，蚤奋掀霄翰。文采冠金闺，宠睐天颜尊。简书宽陟屺，感卧久丘樊。谁云隔玄扃，温渥双鱼轩。忠贞殆天授，移孝溯其源。椽笔绘圣明，情局非所安。慎彼三大权，酬此两覃恩。临流怅祖生，击楫将何言。象纬剧欃枪，举世忧戎马。杞人效管窥，但虑朝与野。吝怨惨五兵，岂在榆关下。蹈海乃扬波，却笑悠悠者。洼声杂宫县，路目羞都冶。离德允若兹，秉尚躬风雅。中昃恤其孚，正直登虞夏。去去矢卷阿，此和宁应寡。咨度备骖騑，祖祝申杯斝。夙抱葵藿心，对之当谁写。
送何龙友太史赴阙·其一
作者：区怀瑞
朝代：明

哲人御世纷，龙见非一端。云雷在屯始，六载以盘桓。君本经纶材，蚤奋掀霄翰。文采冠金闺，宠睐天颜尊。简书宽陟屺，感卧久丘樊。谁云隔玄扃，温渥双鱼轩。忠贞殆天授，移孝溯其源。椽笔绘圣明，情局非所安。慎彼三大权，酬此两覃恩。临流怅祖生，击楫将何言。
送何龙友太史赴阙·其二
作者：区怀瑞
朝代：明

象纬剧欃枪，举世忧戎马。杞人效管窥，但虑朝与野。吝怨惨五兵，岂在榆关下。蹈海乃扬波，却笑悠悠者。洼声杂宫县，路目羞都冶。离德允若兹，秉尚躬风雅。中昃恤其孚，正直登虞夏。去去矢卷阿，此和宁应寡。咨度备骖騑，祖祝申杯斝。夙抱葵藿心，对之当谁写。
送帅从龙之睢州判官
作者：区怀瑞
朝代：明

卧辙酌君水，江清照箳篂。简书将短楫，千里不遑停。托君棠芾下，何异棣华情。叱石驭仙羊，伐木歌同声。谁蛩筼筜谷，灵籁比竽笙。翻思睢上月，遄作天中行。迹与三载留，心为两地倾。安得叶县凫，还以慰怦怦。君本淡宕人，儒术世光大。著书亘六合，不足当函盖。剑霓拂斗墟，蘋日浮江介。误膺州里选，乃课封疆最。山水傲双驺，踪迹同方外。簪绂过蚊虻，所性轻尘壒。虚将腐鼠嚇，对此鹓雏哕。去拥百城资，弩力千秋会。
送帅从龙之睢州判官·其一
作者：区怀瑞
朝代：明

卧辙酌君水，江清照箳篂。简书将短楫，千里不遑停。托君棠芾下，何异棣华情。叱石驭仙羊，伐木歌同声。谁蛩筼筜谷，灵籁比竽笙。翻思睢上月，遄作天中行。迹与三载留，心为两地倾。安得叶县凫，还以慰怦怦。
送帅从龙之睢州判官·其二
作者：区怀瑞
朝代：明
体裁：古风

君本淡宕人，儒术世光大。著书亘六合，不足当函盖。剑霓拂斗墟，蘋日浮江介。误膺州里选，乃课封疆最。山水傲双驺，踪迹同方外。簪绂过蚊虻，所性轻尘壒。虚将腐鼠吓，对此鹓雏哕。去拥百城资，弩力千秋会。
送帅从龙之睢州判官·其二
作者：区怀瑞
朝代：明

君本淡宕人，儒术世光大。著书亘六合，不足当函盖。剑霓拂斗墟，蘋日浮江介。误膺州里选，乃课封疆最。山水傲双驺，踪迹同方外。簪绂过蚊虻，所性轻尘壒。虚将腐鼠嚇，对此鹓雏哕。去拥百城资，弩力千秋会。
送弟叔永入北雍
作者：区怀瑞
朝代：明

有雍者鸟，起于平楚。僷僷其章，肃肃其羽。天祚明德，来仪率舞。瞻企云阊，于焉高举。桂峭珠泓，琛惟文明。诞我家先，滃浡而兴。佑启后嗣，子墨丕承。芬苾哲弟，昭于上京。逢掖之光，遘兹圣作。明堂辟雍，维新礼乐。蔼蔼多士，抱经齿学。或掇其席，或折其角。国之梓材，实储成均。以桢以干，为槱为薪。儒英有造，岁月为熏。用享用宾，代侈其人。苑籞之需，云罗是急。如彼骙骙，以莫不及。斧藻国猷，中天而立。贲若史宬，拓我家笈。尔之降祥，首于京师。纶扉退食，闻礼闻诗。藜火流辉，脉望隃麋。苑树宫云，式是瞻依。大雅既波，文心为靡。我有前徽，德言是以。将似将续，惟予与尔。将砥将慎，应于千里。千里有行，离思难任。厥有倚闾，慈荀之林。发之皑皑，涕之涔涔。爱日惜阴，以慰其心。
送弟叔永入北雍·其一
作者：区怀瑞
朝代：明

有雍者鸟，起于平楚。僷僷其章，肃肃其羽。天祚明德，来仪率舞。瞻企云阊，于焉高举。
送弟叔永入北雍·其七
作者：区怀瑞
朝代：明

大雅既波，文心为靡。我有前徽，德言是以。将似将续，惟予与尔。将砥将慎，应于千里。
送弟叔永入北雍·其三
作者：区怀瑞
朝代：明

逢掖之光，遘兹圣作。明堂辟雍，维新礼乐。蔼蔼多士，抱经齿学。或掇其席，或折其角。
送弟叔永入北雍·其二
作者：区怀瑞
朝代：明

桂峭珠泓，琛惟文明。诞我家先，滃浡而兴。佑启后嗣，子墨丕承。芬苾哲弟，昭于上京。
送弟叔永入北雍·其五
作者：区怀瑞
朝代：明

苑籞之需，云罗是急。如彼骙骙，以莫不及。斧藻国猷，中天而立。贲若史宬，拓我家笈。
送弟叔永入北雍·其八
作者：区怀瑞
朝代：明

千里有行，离思难任。厥有倚闾，慈荀之林。发之皑皑，涕之涔涔。爱日惜阴，以慰其心。
送弟叔永入北雍·其六
作者：区怀瑞
朝代：明

尔之降祥，首于京师。纶扉退食，闻礼闻诗。藜火流辉，脉望隃麋。苑树宫云，式是瞻依。
送弟叔永入北雍·其四
作者：区怀瑞
朝代：明

国之梓材，实储成均。以桢以干，为槱为薪。儒英有造，岁月为熏。用享用宾，代侈其人。
送张云岊入堆蓝二首
作者：区怀瑞
朝代：明

副墨迥时贤，藏将阿那边。所搜皆十岛，入想即千年。木末仙人骥，峰头太乙船。无繇缀霞史，咫尺郁蓝天。搴蓝成独往，疲梦一相从。恍是云中侣，因之谷口逢。双缄漳水鲤，几尺葛陂龙。纵觅蒲鞭暇，秋来事事慵。
送张云岊入堆蓝二首·其一
作者：区怀瑞
朝代：明

副墨迥时贤，藏将阿那边。所搜皆十岛，入想即千年。木末仙人骥，峰头太乙船。无繇缀霞史，咫尺郁蓝天。
送张云岊入堆蓝二首·其二
作者：区怀瑞
朝代：明

搴蓝成独往，疲梦一相从。恍是云中侣，因之谷口逢。双缄漳水鲤，几尺葛陂龙。纵觅蒲鞭暇，秋来事事慵。
送族弟魁先谒武选
作者：区怀瑞
朝代：明

烨如紫电激清霜，匣底莲花七宝装。枥下骅骝空冀北，衣中犀兕冠炎方。旧藏半壑占龙卧，新浣双珠照雁行。伯氏边筹高转轴，吾家武库继缝章。几年烽火伤榆塞，半壁山河惜夜郎。锡命远期周召虎，捷书还报汉明光。不辞肘后垂金印，定向身前勒太常。为语忧时洛年少，莫誇尺组系名王。
送李烟客
作者：区怀瑞
朝代：明

钟鼎山林非强置，但令立身有馀地。丈夫四十未舒眉，何用淩云称意气。李生双眼横秋空，下视一世培塿中。手持惊疟蛟螭字，吐燄岂直低长虹。丹函岁月归灵峤，骏骨可灰吴可沼。咫尺经营醉梦间，行遍始知天下小。相逢京国任风尘，蓬累逍遥自有真。破琴弹铗胡为尔，千古英雄当笑人。
送淳公还三叠泉
作者：区怀瑞
朝代：明

兜罗三叠庐山云，石下流泉云上闻。奔蜺醉日卧瓶露，八龙吼雪安能分。匡公挂锡擅奇绝，禅藻玄霏泉共屑。趺迹县厓任有无，钵云出岫忘生灭。偶来炎海蹑浮山，觅得波琛海底还。竹龛香象珠胎座，天宫法搆非人间。几日折芦经左蠡，旃檀树里珊瑚紫。不嚼康王谷口冰，且听漏下莲花水。海帆咫尺巳茫茫，况复东林别路长。欲识法云归定处，独看泉畔玉毫光。
送熊博士羽人度海之文昌
作者：区怀瑞
朝代：明

横经依绝岛，津筏意如何。一片浮天色，千秋化雨过。异香丹窨发，仙液锦林多。遥忆南云响，春风鼓瑟歌。一毡元不薄，秋去苦炎蒸。蛤月宛相照，鹏风还可乘。问奇知鸟迹，散帙到鱼镫。何待稽淳古，斯人尚结绳。
送熊博士羽人度海之文昌·其一
作者：区怀瑞
朝代：明

横经依绝岛，津筏意如何。一片浮天色，千秋化雨过。异香丹窨发，仙液锦林多。遥忆南云响，春风鼓瑟歌。
送熊博士羽人度海之文昌·其二
作者：区怀瑞
朝代：明

一毡元不薄，秋去苦炎蒸。蛤月宛相照，鹏风还可乘。问奇知鸟迹，散帙到鱼镫。何待稽淳古，斯人尚结绳。
送熊生硎初入堆蓝书碑
作者：区怀瑞
朝代：明

砻云第几层，欲往未之能。以我有为法，传君无尽灯。镌来蓝顶玉，何异剡溪藤。觅得前身慧，分香与定僧。
送王天可李典伯赴理院大司马幕
作者：区怀瑞
朝代：明

猿公剑术吕公韬，幕府书勋藉二豪。烽燧但看平野静，京观何用切云高。逢人万里驰驱意，作客三年□□劳。此去先鞭无可赠，题诗空儗鹔□□。
送王象鼎还江陵
作者：区怀瑞
朝代：明

三年栖息玉山岑，别泪应丹枫树林。作客总怜痴令冷，论交全识古人心。分罂欲赠无馀粟，去榻虽悬不愧衾。非是逢君话乡土，微官几月早抽簪。
送留守张参军还武林二首
作者：区怀瑞
朝代：明

玉阳披荆榛，楚熸馀秦氛。作始赖君子，云雷为经纶。绥此沮与漳，寒壑回青春。千秋杜元凯，陵谷有贞珉。矫矫东南笴，饮羽荆山珍。寸筠倘不易，遗直在斯民。徘徊望轨辙，肝胆徒酸辛。纻衣惭古谊，捐佩感骚人。出入石城隅，周旋每无极。兰心动倾盖，何必在畴昔。子佐玉麟符，文采生胸臆。而我罗浮鸟，卑栖今枳棘。南望琅玕实，饥至不遑食。濯缨汉水滨，莫附差池翼。去去纫荷裳，服之有馀适。相期明圣湖，一浣风尘色。
送留守张参军还武林二首·其一
作者：区怀瑞
朝代：明

玉阳披荆榛，楚熸馀秦氛。作始赖君子，云雷为经纶。绥此沮与漳，寒壑回青春。千秋杜元凯，陵谷有贞珉。矫矫东南笴，饮羽荆山珍。寸筠倘不易，遗直在斯民。徘徊望轨辙，肝胆徒酸辛。纻衣惭古谊，捐佩感骚人。
送留守张参军还武林二首·其二
作者：区怀瑞
朝代：明

出入石城隅，周旋每无极。兰心动倾盖，何必在畴昔。子佐玉麟符，文采生胸臆。而我罗浮鸟，卑栖今枳棘。南望琅玕实，饥至不遑食。濯缨汉水滨，莫附差池翼。去去纫荷裳，服之有馀适。相期明圣湖，一浣风尘色。
送章章甫赴永昌司理
作者：区怀瑞
朝代：明

滇西春候长，君去挟秋霜。此地无鹯隼，它时纪凤凰。县冰缥毡映，憩翠海棠香。莫滞司南驾，文明过越裳。吏隐容才子，骚坛见古人。题诗海国遍，执法洱河新。邛笮纡官路，澜沧极汉津。试看诸葛垒，岂但碧鸡臣。
送章章甫赴永昌司理·其一
作者：区怀瑞
朝代：明

滇西春候长，君去挟秋霜。此地无鹯隼，它时纪凤凰。县冰缥毡映，憩翠海棠香。莫滞司南驾，文明过越裳。
送章章甫赴永昌司理·其二
作者：区怀瑞
朝代：明

吏隐容才子，骚坛见古人。题诗海国遍，执法洱河新。邛笮纡官路，澜沧极汉津。试看诸葛垒，岂但碧鸡臣。
送西充李铨部赴阙六首
作者：区怀瑞
朝代：明

峨峨铜梁，上拂井络。东束夔门，北跨剑阁。石擘五丁，鼎峙三国。浚哲文明，光分于岳。剖岳出神，佐命惟人。玄圭素绂，青鹥黄麟。于岷之源，于渝之坟。因兹笃庆，玉友金昆。昆弟孔硕，令德炜炜。共捷南宫，逍遥云陛。华萼河阳，连镳并轨。或居柱史，或领驭士。师济奋庸，论列在公。邦家之祯，以莫不崇。献替作猷，启事达聪。鹓鹭羽簉，君子所充。惟彼天步，需材以掖。惟此简在，进贤是力。朝寀之间，阴阳消息。帝曰得人，予嘉乃绩。骙骙骖騑，将淩天阍。髦誉弹冠，国士衔恩。俾我药石，尝卑献尊。何以纻衣，刍荛之言。
送西充李铨部赴阙六首·其一
作者：区怀瑞
朝代：明

峨峨铜梁，上拂井络。东束夔门，北跨剑阁。石擘五丁，鼎峙三国。浚哲文明，光分于岳。
送西充李铨部赴阙六首·其三
作者：区怀瑞
朝代：明

昆弟孔硕，令德炜炜。共捷南宫，逍遥云陛。华萼河阳，连镳并轨。或居柱史，或领驭士。
送西充李铨部赴阙六首·其二
作者：区怀瑞
朝代：明

剖岳出神，佐命惟人。玄圭素绂，青鹥黄麟。于岷之源，于渝之坟。因兹笃庆，玉友金昆。
送西充李铨部赴阙六首·其五
作者：区怀瑞
朝代：明

惟彼天步，需材以掖。惟此简在，进贤是力。朝寀之间，阴阳消息。帝曰得人，予嘉乃绩。
送西充李铨部赴阙六首·其六
作者：区怀瑞
朝代：明

骙骙骖騑，将淩天阍。髦誉弹冠，国士衔恩。俾我药石，尝卑献尊。何以纻衣，刍荛之言。
送西充李铨部赴阙六首·其四
作者：区怀瑞
朝代：明

师济奋庸，论列在公。邦家之祯，以莫不崇。献替作猷，启事达聪。鹓鹭羽簉，君子所充。
送觉道上人往曹溪谒憨公
作者：区怀瑞
朝代：明

驮经觅刹走天涯，何似持瓶绕永嘉。丈室自宽狮子座，法门宁问白牛车。喻身虞苑原非树，掬水曹溪别有花。此去三衣无可赠，南宗还忆付袈裟。
送谢起东大行还朝
作者：区怀瑞
朝代：明

清和扇首路，轩骑何煌煌。积阴收海市，越井引崇冈。驰驱洵使职，文采俨圭璋。观风来大国，宠沐暂炎方。皇华森简命，岭桂讵回翔。遄迹绝埃尘，出入登玉阊。已肃桐叶封，还歌杖杜章。屏藩巩帝室，英御正当阳。清霄知匪懈，夙夜见周行。俾我栖蓬蒿，啸咏依末光。祖道习薰风，矞彩辉城阙。留将岭峤春，作别朱明月。遥思红药翻，欲赠惭薇蕨。王事既靡监，佳期安可越。君归珠树林，我隔梅关雪。出谷及鸣嘤，讵忍聆鶗鴂。应怜薜荔阴，勿使芳菲歇。珠胎有耿光，蜃海无遗孽。星披玉烛调，露挹金茎洁。好慰濯缨人，烟霞照庭樾。
送谢起东大行还朝·其一
作者：区怀瑞
朝代：明

清和扇首路，轩骑何煌煌。积阴收海市，越井引崇冈。驰驱洵使职，文采俨圭璋。观风来大国，宠沐暂炎方。皇华森简命，岭桂讵回翔。遄迹绝埃尘，出入登玉阊。已肃桐叶封，还歌杖杜章。屏藩巩帝室，英御正当阳。清霄知匪懈，夙夜见周行。俾我栖蓬蒿，啸咏依末光。
送谢起东大行还朝·其二
作者：区怀瑞
朝代：明

祖道习薰风，矞彩辉城阙。留将岭峤春，作别朱明月。遥思红药翻，欲赠惭薇蕨。王事既靡监，佳期安可越。君归珠树林，我隔梅关雪。出谷及鸣嘤，讵忍聆鶗鴂。应怜薜荔阴，勿使芳菲歇。珠胎有耿光，蜃海无遗孽。星披玉烛调，露挹金茎洁。好慰濯缨人，烟霞照庭樾。
送谭影木再游吴
作者：区怀瑞
朝代：明

终漏不成寐，络纬相促急。惊听歌骊声，起视江水立。征车候启明，壁幰初霜入。故人千里意，鹬毳不遑缉。想及春明时，还袂珠衫湿。别路委粉滋，柳花天外泣。君从圆月来，还向魄初去。圆缺感赠君，奚囊不肯驻。忆晤白下时，称诗宛童孺。丱角复出门，九华远相慕。得句知渐新，逢人岂如故。豁恨袖短书，三载虚情素。
送谭影木再游吴·其一
作者：区怀瑞
朝代：明

终漏不成寐，络纬相促急。惊听歌骊声，起视江水立。征车候启明，壁幰初霜入。故人千里意，鹬毳不遑缉。想及春明时，还袂珠衫湿。别路委粉滋，柳花天外泣。
送谭影木再游吴·其二
作者：区怀瑞
朝代：明

君从圆月来，还向魄初去。圆缺感赠君，奚囊不肯驻。忆晤白下时，称诗宛童孺。丱角复出门，九华远相慕。得句知渐新，逢人岂如故。豁恨袖短书，三载虚情素。
送陈集生太史还朝
作者：区怀瑞
朝代：明

谒帝承明庐，轺车遄行迈。伫立望亲宾，江堧集冠盖。之子世圭璋，誉命雄昭代。德业天人资，早慧光廷对。来归驷牡騑，赴阙民风载。琮璧川岳辉，秘阁丝纶待。夕瀣肃简书，秋云捲斿旆。怅彼青骊歌，宛及黄花会。感慨觞咏中，兴况山川外。恍听渚鸿声，离思满群籁。肃肃戒征骖，煌煌将玉节。惘惘别峤云，凄凄动凉月。珠树岂不怀，藜阁遂所职。坫坛湖海人，咫尺云霄忆。客星正东指，飞光未西匿。岛国盛阳和，霜原早萧瑟。想及幽蓟间，酸风射肌骨。纻衣重翠羽，温室轻狐腋。金台郭子骏，黍谷邹生律。行矣慎驰驱，咨度濡椽笔。
送陈集生太史还朝·其一
作者：区怀瑞
朝代：明

谒帝承明庐，轺车遄行迈。伫立望亲宾，江堧集冠盖。之子世圭璋，誉命雄昭代。德业天人资，早慧光廷对。来归驷牡騑，赴阙民风载。琮璧川岳辉，秘阁丝纶待。夕瀣肃简书，秋云捲斿旆。怅彼青骊歌，宛及黄花会。感慨觞咏中，兴况山川外。恍听渚鸿声，离思满群籁。
送陈集生太史还朝·其二
作者：区怀瑞
朝代：明

肃肃戒征骖，煌煌将玉节。惘惘别峤云，凄凄动凉月。珠树岂不怀，藜阁遂所职。坫坛湖海人，咫尺云霄忆。客星正东指，飞光未西匿。岛国盛阳和，霜原早萧瑟。想及幽蓟间，酸风射肌骨。纻衣重翠羽，温室轻狐腋。金台郭子骏，黍谷邹生律。行矣慎驰驱，咨度濡椽笔。
送雷弈师还上杭
作者：区怀瑞
朝代：明

竹龙冉冉淩秋空，玉衣绿发负局翁。山中斧柯无甲子，但见橘叟如芝童。千里鹤书辞越井，莫因桂月怜孤影。且随寒烧爇汀云，夜半氤氲下香岭。
送黄非文梁云国南还
作者：区怀瑞
朝代：明

曰归珠树林，并驾两仙禽。好脱烽烟苦，宁知霜霰深。浦筠低点泪，洲橘晚垂阴。将子采秋碧，先予揽撷心。
送黎缜之游临汀
作者：区怀瑞
朝代：明

炎海挺玄柯，春风发华颖。一叶有百阴，千寻无曲影。香浮玳瑁洲，翠压筼筜岭。皎皎林中贤，居心复渊靓。璞韫见夜光，锦衣而尚絅。高洁谢世氛，孤芳爱吾鼎。旷览图书契，冥搜穷灵境。抗迹湖海空，别路云山永。昔我赴幽燕，恰与春莺别。今来竹林下，还及嘤鸣节。四载冰霜意，合并就炎热。何堪复赠君，远渚文无撷。祖道一奚囊，分携三尺铁。鸟影去参差，帆光亦明灭。湍响破南云，汀流几百折。谷风渐千里，迟日增悲咽。
送黎缜之游临汀·其一
作者：区怀瑞
朝代：明

炎海挺玄柯，春风发华颖。一叶有百阴，千寻无曲影。香浮玳瑁洲，翠压筼筜岭。皎皎林中贤，居心复渊靓。璞韫见夜光，锦衣而尚絅。高洁谢世氛，孤芳爱吾鼎。旷览图书契，冥搜穷灵境。抗迹湖海空，别路云山永。
送黎缜之游临汀·其二
作者：区怀瑞
朝代：明

昔我赴幽燕，恰与春莺别。今来竹林下，还及嘤鸣节。四载冰霜意，合并就炎热。何堪复赠君，远渚文无撷。祖道一奚囊，分携三尺铁。鸟影去参差，帆光亦明灭。湍响破南云，汀流几百折。谷风渐千里，迟日增悲咽。
遣谍
作者：区怀瑞
朝代：明

壁上传来信，真符乃不如。事危知目动，心急是言徐。露积三年后，风惊百战馀。古人善用间，吾岂示之虚。
郢中怀古二首
作者：区怀瑞
朝代：明

旧苑莺花久巳残，细腰广袖忆朱阑。城边远水多秋气，台上雄风作夏寒。二广干戈愁复问，三闾词赋妒相看。今逢圣世藏弓地，不数长安有露盘。方城汉水旧城池，曾是先王命履綦。敛缴未加云上雁，阻兵宁负泽中麋。楩楠杞梓名相亚，猿鹤沙虫化更疑。不见武关三户怨，亡秦张楚总因时。
郢中怀古二首·其一
作者：区怀瑞
朝代：明

旧苑莺花久巳残，细腰广袖忆朱阑。城边远水多秋气，台上雄风作夏寒。二广干戈愁复问，三闾词赋妒相看。今逢圣世藏弓地，不数长安有露盘。
郢中怀古二首·其二
作者：区怀瑞
朝代：明

方城汉水旧城池，曾是先王命履綦。敛缴未加云上雁，阻兵宁负泽中麋。楩楠杞梓名相亚，猿鹤沙虫化更疑。不见武关三户怨，亡秦张楚总因时。
酬陈集生偕谢起东黄元卿过集池亭
作者：区怀瑞
朝代：明

北窗松下绝炎埃，况复凉飙万里来。仄径久愁红雨过，高轩重破碧云回。清言不向摊书得，佳句宁劳刻烛催。为问旧紬芸阁者，何如此际共衔杯。
闻宁武山寇破湘中诸县
作者：区怀瑞
朝代：明

江汉氛祲入，三湘更滞淫。梦魂依桂峤，泪血染枫林。虎落凄风过，蛇丘毒雾深。经年鱼雁断，摧折望乡心。
闽艚行
作者：区怀瑞
朝代：明

闽艚如山压云澨，海金新铸东南尉。峤隅一夜蟹稻空，输向沧波淼无际。待哺百万惜断烟，泣尽釜珠与然桂。鹄形蜂目馋少年，忍死生惊伯有厉。充衢语难践妖言，四月穗城当昼闭。巡方使者久淹留，猿鹤已化沙虫愁。短垣先隃二千石，下堂更见搂诸侯。沸腾飙戾如水火，有司安得承干掫。灼熏不异毡裘长，毁裂翻为冠冕羞。谁信蕴隆苏解泽，旬宣能慰杞人忧。
阅城操
作者：区怀瑞
朝代：明

古人重设险，叠石岂徒然。计以守常逸，须令瑕者坚。河山新百二，组练昔三千。势夺临冲上，机閒雉堞先。九旗云外缀，万炬斗边悬。晓夜笳铙改，风霆矢石传。生心知画地，传翼敢登天。今日龙渊引，无烦墨翟贤。
阅玉泉志贻梁大云
作者：区怀瑞
朝代：明

陵谷道屡迁，烟岚本无主。九丘禹迹书，奥杳供裒取。西探玄圃峦，东尽蓬莱坞。弱水阻且深，今已扬尘土。神飞脉望编，目洞嫏嬛府。我来牧雨工，叱驭沮漳浒。遘兹图典成，如听钧天谱。释子记事珠，居士开山斧。椽笔岂有灵，乃以誇簪组。勿使峱间人，寄佞于隆古。
陆象山祠泉亭·用南充黄太史韵
作者：区怀瑞
朝代：明

一年长溷马牛群，暂喜泉声到夜分。解佩未酬汉浦月，搴帷犹忆玉山云。石边主静称夫子，溪上题诗识使君。对此令人重今昔，只馀千载碧氤氲。
陈集生太史招游石室
作者：区怀瑞
朝代：明

沥水浮春岩乳浓，冷霞遍醉九芙蓉。青藜吹火藤扉下，鸟迹留书茵阁重。鱼服每邀湖日晚，羽衣时拂洞云慵。酒喧不觉众山响，遥忆烟深礼石钟。
陈集生太史解组辄此相慰
作者：区怀瑞
朝代：明

朝辞蓬阁远天居，犹带炉烟卧草庐。万石归来双彩袖，五云深处一床书。踏花屡引仙人骥，对酒应焚学士鱼。待有行藏随梦卜，喜无磈磊可消除。
除夕和邃上人
作者：区怀瑞
朝代：明

流光宛如昨，已逼化工新。冉冉灯前梦，皇皇酒后人。穷于炊减玉，悲是鬓添银。解识无来去，何曾恼幻身。
陪程使君宿玉泉寺三首
作者：区怀瑞
朝代：明

堆蓝天外隐松涛，十笏今看驻节旄。丹壁有梯镌日月，碧霏无梦洗尘劳。虚传经论藏金刹，何似诗篇映玉毫。自倚绳床度遥夜，不知身傍法云高。看山青眼久迷离，几月枯藤不自持。法象始窥金氆氇，俗情还净碧玻璃。高峰寥泬秋声早，古院森沉夕梵迟。此际虚空无所著，劫尘抛与阿僧祇。天台一锡挂崚嶒，千载何人续此灯。桂发小山香自远，莲寻白社兴堪乘。从来吏隐兼忘世，几日官閒得似僧。更向法门添广大，欲偕龙象愧无能。
陪程使君宿玉泉寺三首·其一
作者：区怀瑞
朝代：明

堆蓝天外隐松涛，十笏今看驻节旄。丹壁有梯镌日月，碧霏无梦洗尘劳。虚传经论藏金刹，何似诗篇映玉毫。自倚绳床度遥夜，不知身傍法云高。
陪程使君宿玉泉寺三首·其三
作者：区怀瑞
朝代：明

天台一锡挂崚嶒，千载何人续此灯。桂发小山香自远，莲寻白社兴堪乘。从来吏隐兼忘世，几日官閒得似僧。更向法门添广大，欲偕龙象愧无能。
陪程使君宿玉泉寺三首·其二
作者：区怀瑞
朝代：明

看山青眼久迷离，几月枯藤不自持。法象始窥金氆氇，俗情还净碧玻璃。高峰寥泬秋声早，古院森沉夕梵迟。此际虚空无所著，劫尘抛与阿僧祇。
集黄元卿渌水堂得春字
作者：区怀瑞
朝代：明

柳烟贴水叶初匀，不羡晴江带白蘋。久客未迷萋草径，故人相待落花津。林香好及中和月，溪静还疑太古春。共此听莺洽文酒，更从何处浣车尘。
雨夜待寇信
作者：区怀瑞
朝代：明

岋屹孤城夜，凄迷风雨心。轻师侦未返，重地寇能深。远火多飙举，高畬遂陆沉。吹笳知未散，横槊愧长吟。
雨霁溯泷水
作者：区怀瑞
朝代：明

软风无浪草无烟，晴日泷中好进船。齧石远泉添瀑布，烧林峣岭足畬田。且寻花溜听琴韵，莫向苔矶数酒钱。自是桃源堪避世，津人休记义熙年。
青溪送李元毓还荆山
作者：区怀瑞
朝代：明

花覆青溪酒欲波，美人不驻奈愁何。山灵只合供仙掌，地主无能赋女萝。鬼谷庋书嫏洞底，仲宣遗榭碧岩阿。枕流洗耳非吾事，为听奚囊白雪歌。
青溪龙女祠
作者：区怀瑞
朝代：明

龙宫窅无底，泛碧此岩阿。羽客归金简，泉先响玉梭。步虚上云汉，决润到江河。今日雩坛吏，泠心壁下过。
韩孟郁归自京师过访夜坐
作者：区怀瑞
朝代：明

十年京国梦，今夕话长安。霸气燕台古，悲歌易水寒。貂裘还更敝，龙剑合非难。莫陨忧时泪，群贤未挂冠。
韩孟郁招同诸子集鸡鸣寺阁
作者：区怀瑞
朝代：明

山榭冠云堞，夕晖四望通。香雨古梵歇，薄烟初挂笼。开尊待兰月，解带谡松风。萧瑟递遥响，泠然宾御中。孤清照溪练，群碧引湖筒。长言振万壑，竞爽凌秋空。金波汎淮渎，玉峙颓华嵩。西园杳千古，河朔将无同。谁能效楚能，饮泣新亭东。且逐棹歌还，别渚遵来鸿。
题韩孟郁禺东小筑
作者：区怀瑞
朝代：明

幽人多远思，傍郭剪茅茨。林响啸鸾凤，苔痕游鹿麋。春池碧海入，暗牖白云期。自许秘鸿宝，独令芳径知。
题黄逢永薜蕊斋
作者：区怀瑞
朝代：明

身世复何营，空斋薜蕊名。烟霞无结搆，竹素宛逢迎。对此道心长，翛然尘虑清。因知吟啸者，岂作蠹鱼生。桂隐青云客，蘧观紫雾庐。一丘郫上卧，万帙酉阳书。鸟迹通玄草，龙文上碧虚。何人学王烈，仙箓远相于。
题黄逢永薜蕊斋·其一
作者：区怀瑞
朝代：明

身世复何营，空斋薜蕊名。烟霞无结搆，竹素宛逢迎。对此道心长，翛然尘虑清。因知吟啸者，岂作蠹鱼生。
题黄逢永薜蕊斋·其二
作者：区怀瑞
朝代：明

桂隐青云客，蘧观紫雾庐。一丘郫上卧，万帙酉阳书。鸟迹通玄草，龙文上碧虚。何人学王烈，仙箓远相于。
骤雨玉枝篷住
作者：区怀瑞
朝代：明

急溜写山湍，空阶起夕澜。风镫屡明灭，云漏几摧残。散帙窥还湿，纤絺著更寒。漂摇方此际，谁竟一枝安。
东洲春浪·高明
作者：区怀素
朝代：明

春深云霭簇溪头，风动涟漪织锦流。色映桃花通竹院，光翻练影上兰舟。遥汀演漾鯈鱼乐，曲渚潆洄鹤观幽。可是雨霖沾溉足，遂成汪泽沛芳洲。
容江舟中
作者：区次颜
朝代：明

望入青峦驿外楼，风烟迷目使人愁。嗟谁杳杳云中鹤，愧尔翩翩江上鸥。斗酒笙歌聊说剑，宦情天地只虚舟。汀兰岸芷犹相待，逝水无声尽日流。
寄毕兆先梁幼徵二年丈
作者：区次颜
朝代：明

十年歧路雨霏霏，忆尔园林早息机。白社一尊萸菊酒，青山三月薜萝衣。沙头烟霁群鸥鹭，谷口云深摘蕨薇。几夜蒹葭秋水阔，渔竿迟我月明归。
怀归呈林锦峰使君
作者：区次颜
朝代：明

敝裘怜岁月，羸马倦西东。祇笑徇时拙，非关泣路穷。瞻云千里目，去国一帆风。征逐浑何事，茫茫只梦中。东西非远道，何事未归人。白发犹能饭，青袍不任尘。驿梅春半落，野笛枕边频。转忆珠江上，秋风几白蘋。山风腓卉木，瘴雨肃重阴。北阙孤臣泪，中原万里心。放歌惭白雪，买赋少黄金。客舍悠悠恨，谁堪午夜砧。边关愁落日，况复鹧鸪啼。素食惭书剑，孤心许杖藜。五湖寰宇内，十亩水云西。岁岁桃花发，谁云津路迷。
怀归呈林锦峰使君·其一
作者：区次颜
朝代：明

敝裘怜岁月，羸马倦西东。祇笑徇时拙，非关泣路穷。瞻云千里目，去国一帆风。征逐浑何事，茫茫只梦中。
怀归呈林锦峰使君·其三
作者：区次颜
朝代：明

山风腓卉木，瘴雨肃重阴。北阙孤臣泪，中原万里心。放歌惭白雪，买赋少黄金。客舍悠悠恨，谁堪午夜砧。
怀归呈林锦峰使君·其二
作者：区次颜
朝代：明

东西非远道，何事未归人。白发犹能饭，青袍不任尘。驿梅春半落，野笛枕边频。转忆珠江上，秋风几白蘋。
怀归呈林锦峰使君·其四
作者：区次颜
朝代：明

边关愁落日，况复鹧鸪啼。素食惭书剑，孤心许杖藜。五湖寰宇内，十亩水云西。岁岁桃花发，谁云津路迷。
乌江道中
作者：区灿
朝代：明

马上逢秋快一登，浪游争似向来能。菊花风气惭元亮，莼菜天时想季鹰。岁序忽经群雁杳，乡关何处白云层。幽怀种种凭谁说，古寺山房见野僧。
东游诗
作者：区益
朝代：明

氛祲初销议止戈，共将图籍问萧何。山开百雉连云起，地控层峦积翠多。王气欲通周贡赋，提封不改汉关河。也知制锦风流令，化得人间有绮罗。岭峤新开百里堂，桃花多种似河阳。琴声为变东山俗，宿影遥含北极光。金甲未能忘细柳，闾阎先已颂甘棠。政成早晚来优诏，伫看飞凫入建章。
东游诗·其一
作者：区益
朝代：明

氛祲初销议止戈，共将图籍问萧何。山开百雉连云起，地控层峦积翠多。王气欲通周贡赋，提封不改汉关河。也知制锦风流令，化得人间有绮罗。
东游诗·其二
作者：区益
朝代：明

岭峤新开百里堂，桃花多种似河阳。琴声为变东山俗，宿影遥含北极光。金甲未能忘细柳，闾阎先已颂甘棠。政成早晚来优诏，伫看飞凫入建章。
九日𤀌川庄登高高明
作者：区益
朝代：明
体裁：七言律诗

衡门秋飒绝嚣尘，三径潇潇旧隐沦。老去菊萸犹自媚，节临兄弟转相亲。插花欲满参军帽，洒酒惭非处士巾。莫问明年谁更健，陶然一醉卧松筠。
初夏过？川上高明
作者：区益
朝代：明

暑雨弥初夏，衰迟过半生。豹姿聊隐雾，凫性自依蘅。勋业羞看镜，行藏笑拂缨。溪山开旧业，藉此寄幽情。荒径无人扫，经年长薜萝。时侵愁毒热，老去苦沉屙。云水随渔钓，莺花对笑歌。何来轩冕系，岁月枉蹉跎。
初夏过�川上高明·其一
作者：区益
朝代：明
体裁：五言律诗

暑雨弥初夏，衰迟过半生。豹姿聊隐雾，凫性自依蘅。勋业羞看镜，行藏笑拂缨。溪山开旧业，藉此寄幽情。
初夏过�川上高明·其二
作者：区益
朝代：明
体裁：五言律诗

荒径无人扫，经年长薜萝。时侵愁毒热，老去苦沉屙。云水随渔钓，莺花对笑歌。何来轩冕系，岁月枉蹉跎。
卜居
作者：区益
朝代：明

已向清山作隐沦，何随城市问比邻。浮生但觉江湖远，懒性终宜鹿豕驯。青桂援来还有客，紫芝歌罢更怀人。结庐随处堪栖老，未必桃源是避秦。
夜泊东洲寺
作者：区益
朝代：明

落日江天起暮飙，烟汀寒色莽萧条。尘心欲向空门尽，世界翻怜苦海飘。岁月驱人容易过，蒹葭牵梦不知遥。子山旧是哀时客，晚得诗名慰寂寥。
将赴补书怀
作者：区益
朝代：明

临岐意绪转纷纷，为恋青山与白云。盛世不闻歌凤德，壮怀何事狎鸥群。公车此去随流辈，汗竹他年更策勋。一卧沧江惊再出，可能免勒北山文。
星岩杂咏
作者：区益
朝代：明

灵峦隐隐背城开，览胜何劳慕九陔。溪是武陵看进艇，花疑少室故停杯。吹箫应使鸾凤下，解佩深期猿鹤来。良会有时难屡得，碧山欲暮更徘徊。
春日游仙岩次僚长张虚山韵
作者：区益
朝代：明

五马乘春豫，看山更蹑云。旌旗沿树入，钟磬隔林闻。瀑落山飞白，烟消气结文。题诗青壁勒，人拟鲍参军。
杂诗
作者：区益
朝代：明

陶令归柴桑，种菊满东园。累累故侯瓜，五色耀青门。物畅乃适志，身约道弥存。世路浩漫漫，是处有波澜。变故在须臾，忧来原无端。朝为云中龙，暮为阱中猿。黄雀岂不高，挟弹有王孙。遗荣如敝屣，弃置宁足论。
杨柳庄上晓起
作者：区益
朝代：明

早旭照寒塘，晨风洒薜裳。岩林喧鸟雀，村巷出牛羊。栉发悲明镜，翻经阅古方。菊花采已尽，何物继糇粮。何地无芳草，朝来携杖寻。云罗俱胜迹，山水有佳音。可怪泣岐者，宁知遁世心。鹿门如可作，还与共瑶琴。
杨柳庄上晓起·其一
作者：区益
朝代：明

早旭照寒塘，晨风洒薜裳。岩林喧鸟雀，村巷出牛羊。栉发悲明镜，翻经阅古方。菊花采已尽，何物继糇粮。
杨柳庄上晓起·其二
作者：区益
朝代：明

何地无芳草，朝来携杖寻。云罗俱胜迹，山水有佳音。可怪泣岐者，宁知遁世心。鹿门如可作，还与共瑶琴。
梁彦国邂逅崧台赋赠
作者：区益
朝代：明

燕台购马重黄金，往事悠悠总陆沉。霄汉久疏鸿雁影，江湖空老薜萝心。同时客尚青云色，一曲谁操白雪音。天地不孤山水意，与君还拟共瑶琴。
江上赠王参戎
作者：区益
朝代：明

摇落天涯报国身，干将龙气老踰神。若为勋业开麟阁，徒使蛮荒服虎臣。赤日扣阍谁悟主，清时建节更通津。相逢欲折藑茅赠，握手深怜意气人。
海珠同章昆冈节推宴分赋
作者：区益
朝代：明

碧海珠光日夜浮，百年天地此奇游。花宫远映三山树，水国寒凝四序秋。雨过欲明云外岫，蜃来忽结海中楼。为耽佳胜依仙侣，向晚还淹岛上舟。
漫兴
作者：区益
朝代：明

绿杨芳草满江皋，春色熹微入敝袍。官罢欲开彭泽径，病馀谁赋广陵涛。但知遇酒便当醉，堪信无名不待逃。牢落有同吴市卒，空将白雪向人操。
病起
作者：区益
朝代：明

杜门伏枕夏初时，残夏犹然理术芝。日月似私猿鹤侣，溪山不妒柏松姿。还从逐鹿看人世，或与持螯对酒卮。欲制颓龄惟有菊，秋风应与长东篱。
答钟穗坡太仆见赠
作者：区益
朝代：明

当年司驾近黄扉，苜蓿春深宛马肥。云锦久辞仙阙绶，薜萝空恋故人衣。月明穗圃应添桂，春满罗浮定长薇。一曲高深千古意，孤琴易奏子期稀。
续芝田曲
作者：区益
朝代：明

芝田昔为张翁歌，张翁之去无几何。余亦扬舲向此过，望故国兮涕滂沱。思美人兮心烦疴，湘潭往矣续长沙。屈原贾谊岂殊科，畴昔之梦同病魔。苍蝇一玷难为磨，眼前清醒相遭罗。悔不啜醨与扬波，嗟彼有来疾如梭。丈夫落落叹蹉跎。璞玉不逢楚卞和，谁为辨證别真讹。蚌珠翠羽殃祸多，古来志士常坎坷。眄彼芝田水，广不及汉，深不及河，胡为五月之间屡见解鸣珂。祥鸾逸鹄腾其涡，世途不用久婆娑。余将辞彼芝田，佩兰采菊山之阿。四皓不可作，商山空嵯峨。废有命，止非人，余将诵法尼与轲。
芝田曲送张宪副归维扬
作者：区益
朝代：明

桂棹横江鼓阗阗，公旌节兮临芝田。清波楼上少留连，攀公辕兮扣公舷。西施丑兮嫫母妍，莫耶钝兮铅刀铦。茝蘅弃置萧艾悬，鸾凤退却鸡雉先。吁嗟乎，时论倒颠。巢由溷浊蹻蹠贤，使我闻之涕潸然。白日不照伏波船，薏苡翻作明珠传，公今去兮我将旋。芝田之水清涟涟，须臾明月出巨川。括山瓯海光娟娟，照公心事如青天。
解官抵家口号
作者：区益
朝代：明

百年宠辱两无惊，东去扶桑近海瀛。四百芙蓉看倚剑，白云飞断世间情。自解朝绅间桂坛，秋风摇落切云冠。荒涂久矣横今古，莫道人间隐不难。
解官抵家口号·其一
作者：区益
朝代：明

百年宠辱两无惊，东去扶桑近海瀛。四百芙蓉看倚剑，白云飞断世间情。
解官抵家口号·其二
作者：区益
朝代：明

自解朝绅间桂坛，秋风摇落切云冠。荒涂久矣横今古，莫道人间隐不难。
赠中丞惺庵庞公巡抚闽中
作者：区益
朝代：明

南海光芒处，人间识太微。为龙终布泽，是凤竟呈辉。赋役当年法，兵戎此日机。庙谟公等在，天子自垂衣。
踏青四首
作者：区益
朝代：明

习习原上风，青青河畔柳。风来吹吾衣，柳飞扑吾酒。自吾返初服，逍遥乐畎亩。去春住城市，今春耕谷口。所遇无故物，结心惟逸叟。岂不念芳辰，其如少良友。鸟缘求匹鸣，兽为索群走。感物伤我心，我心独怀旧。芳草满道旁，拾以贻知厚。驱车出里闾，行行步冈陇。四顾何萧条，但见丘与冢。杳杳泉原间，一往如长梦。前人不复作，后人更追送。遗羹空堕泪，洒饭兴长恸。谁云去者疏，来者实总总。悠悠代谢理，天地元终共。达人齐死生，不惑复何恐。踏青过中野，秧叶时复齐。农父秉犁锄，各自向田畦。晨出事东作，日夕未遑栖。荒村烟火迟，过午始蒸藜。馌饷鲜及时，风雨复凄迷。一农为我言，妻孥向人啼。上山忧豺虎，入水畏鲸鲵。盗贼纵横行，诛求彻骨皮。不见石壕吏，闻之空酸嘶。端居厌局促，散发步郊坰。绿杨夹道垂，飞鸟向人鸣。天地怜物色，昨雨今日晴。乘此恣閒游，豁我怀春情。生年不满百，宁求千岁名。藜藿足自充，焉用鼎钟烹。春华不再扬，皓月无终盈。物理从乃尔，戚戚竟何营。寄谢世间人，有酒且尽倾。
踏青四首·其一
作者：区益
朝代：明

习习原上风，青青河畔柳。风来吹吾衣，柳飞扑吾酒。自吾返初服，逍遥乐畎亩。去春住城市，今春耕谷口。所遇无故物，结心惟逸叟。岂不念芳辰，其如少良友。鸟缘求匹鸣，兽为索群走。感物伤我心，我心独怀旧。芳草满道旁，拾以贻知厚。
踏青四首·其三
作者：区益
朝代：明

踏青过中野，秧叶时复齐。农父秉犁锄，各自向田畦。晨出事东作，日夕未遑栖。荒村烟火迟，过午始蒸藜。馌饷鲜及时，风雨复凄迷。一农为我言，妻孥向人啼。上山忧豺虎，入水畏鲸鲵。盗贼纵横行，诛求彻骨皮。不见石壕吏，闻之空酸嘶。
踏青四首·其二
作者：区益
朝代：明

驱车出里闾，行行步冈陇。四顾何萧条，但见丘与冢。杳杳泉原间，一往如长梦。前人不复作，后人更追送。遗羹空堕泪，洒饭兴长恸。谁云去者疏，来者实总总。悠悠代谢理，天地元终共。达人齐死生，不惑复何恐。
踏青四首·其四
作者：区益
朝代：明

端居厌局促，散发步郊坰。绿杨夹道垂，飞鸟向人鸣。天地怜物色，昨雨今日晴。乘此恣閒游，豁我怀春情。生年不满百，宁求千岁名。藜藿足自充，焉用鼎钟烹。春华不再扬，皓月无终盈。物理从乃尔，戚戚竟何营。寄谢世间人，有酒且尽倾。
送中丞古林何公应召还朝
作者：区益
朝代：明

古来献纳重兰台，五色花笺日下裁。地切西清分雨露，文从北斗仰昭回。铜龙晓辟黄封入，金马朝回锦帙开。满袖炉烟随染翰，恍如云气下蓬莱。
闻梁彦国别筑西山赋此寄怀四首
作者：区益
朝代：明

涉舟罗旁口，如过五盘溪。履险方在兹，白昼闻猿啼。去去还登陆，改辙凌丹梯。垠堮入扳陟，烟霭仍凄迷。历览随适意，得句凭轼题。薄采山中薇，足以充提携。道入西宁县，眼中皆蒸藜。官仪初睹汉，夷俗遂宗齐。四民各就业，郊垒无鼓鼙。词客时即次，羁旅成幽栖。美人心迹素，俨若庞德俦。本具岩壑姿，复耽鹿豕游。乘轩蹑冈陇，意气薄林丘。膏壤一以开，耒耜日相求。有时耕云毕，倚岫思夷犹。荒秽追前昔，清平感此秋。藏书大壑中，应为再来谋。长揖谢耕者，挟策上皇州。闻君构书屋，乃在栗里阳。榛莽既芟辟，岩窦自辉光。编荆足倚籍，白云窥我墙。鸟雀不离侧，藤萝夹舍旁。主人理绿绮，清响协宫商。一弹伤旧染，再弹乐时康。孰意魍魉区，今为文物场。修竹不受暑，野花时扑伤。子云本玄客，兀然开草堂。瑶蛮既荡灭，两山净如扫。是处禾黍场，无复豺狼道。奕奕司马公，殚猷赞鸿造。风景古来无，吾迹恨不到。美人恣遨游，于此事幽讨。几度赋登高，与谁寻瑶草。白发予垂耳，性痴慕高蹈。杖策苦无力，安得从所好。扁舟泊嵩台，待君歌浩浩。
闻梁彦国别筑西山赋此寄怀四首·其一
作者：区益
朝代：明

涉舟罗旁口，如过五盘溪。履险方在兹，白昼闻猿啼。去去还登陆，改辙凌丹梯。垠堮入扳陟，烟霭仍凄迷。历览随适意，得句凭轼题。薄采山中薇，足以充提携。道入西宁县，眼中皆蒸藜。官仪初睹汉，夷俗遂宗齐。四民各就业，郊垒无鼓鼙。词客时即次，羁旅成幽栖。
闻梁彦国别筑西山赋此寄怀四首·其三
作者：区益
朝代：明

闻君构书屋，乃在栗里阳。榛莽既芟辟，岩窦自辉光。编荆足倚籍，白云窥我墙。鸟雀不离侧，藤萝夹舍旁。主人理绿绮，清响协宫商。一弹伤旧染，再弹乐时康。孰意魍魉区，今为文物场。修竹不受暑，野花时扑伤。子云本玄客，兀然开草堂。
闻梁彦国别筑西山赋此寄怀四首·其二
作者：区益
朝代：明

美人心迹素，俨若庞德俦。本具岩壑姿，复耽鹿豕游。乘轩蹑冈陇，意气薄林丘。膏壤一以开，耒耜日相求。有时耕云毕，倚岫思夷犹。荒秽追前昔，清平感此秋。藏书大壑中，应为再来谋。长揖谢耕者，挟策上皇州。
闻梁彦国别筑西山赋此寄怀四首·其四
作者：区益
朝代：明

瑶蛮既荡灭，两山净如扫。是处禾黍场，无复豺狼道。奕奕司马公，殚猷赞鸿造。风景古来无，吾迹恨不到。美人恣遨游，于此事幽讨。几度赋登高，与谁寻瑶草。白发予垂耳，性痴慕高蹈。杖策苦无力，安得从所好。扁舟泊嵩台，待君歌浩浩。
饮邝王理罗光禄席邝次韵
作者：区益
朝代：明

平台酒进石榴低，光禄厨分太乙藜。玄鸟似能迎客舞，黄鹂偏欲近人啼。乘槎使者千星渚，垂钓幽人恋锦溪。转眼风烟殊去住，一樽酒尽暮云西。
宝月台避暑晚归
作者：区绅
朝代：明

郭外林深爽气催，凌云楼阁八窗开。振衣高御风生腋，卷幔宽迎月上台。古树荫连堤畔色，疏星影动汉边回。三更分我雠书处，露滴松梢落茗杯。
梅坳题石
作者：区谨
朝代：明

斜月沉沉辞逝波，落花纷纷辞故柯。人生有情苦未免，悲来欢尽知奈何。记昔青楼官道侧，莺时曾控黄金勒。鹧鸪歌罢春风低，螺翠鸦黄擅颜色。望陵新曲谁最妍，铜台高处落婵娟。一片晴霞纷出岫，繁花近眼娇可怜。云散风流徙回转，芳春恰谢娇红浅。崔徽掩镜生绿尘，剩有丹青在空卷。芙蓉落尽湘江空，残脂遗翠昏房栊。香魂去后新坟在，衰杨宿莽摇悲风。昔盐吟尽分今古，一代蛾眉但黄土。滔滔漳水向东流，凄断彭郎矶上雨。
沥湖春泛
作者：区象璠
朝代：明

重岩幽壑逐行偏，高阁虚亭入望悬。几度冥搜多未遍，兴来剩欲挟飞仙。
七月游圭峰呈白沙陈先生
作者：区越
朝代：明

秋风匹马向山巅，万仞跻攀欲到天。紫水望通琼管外，白云招近玉台边。闲随老鹤寻丹壑，懒向残僧问白莲。坏壁不堪留杰作，奚童归背满新篇。江湖浪迹几星霜，拂袖归来觅上方。行庙有碑昭大节，老松无叶庇僧廊。三江远远通熊海，万室鳞鳞奠古冈。兰蕙深林窥不见，好风时为荐幽香。山巅同岸玉台巾，来作玉台天上人。松日熹微犹弄影，竹风萧飒自清尘。寻真绝顶星坛旧，访古临崖庙貌新。丘壑风流须我辈，清歌聊尔慰山神。
七月游圭峰呈白沙陈先生·其一
作者：区越
朝代：明

秋风匹马向山巅，万仞跻攀欲到天。紫水望通琼管外，白云招近玉台边。闲随老鹤寻丹壑，懒向残僧问白莲。坏壁不堪留杰作，奚童归背满新篇。
七月游圭峰呈白沙陈先生·其三
作者：区越
朝代：明

山巅同岸玉台巾，来作玉台天上人。松日熹微犹弄影，竹风萧飒自清尘。寻真绝顶星坛旧，访古临崖庙貌新。丘壑风流须我辈，清歌聊尔慰山神。
七月游圭峰呈白沙陈先生·其二
作者：区越
朝代：明

江湖浪迹几星霜，拂袖归来觅上方。行庙有碑昭大节，老松无叶庇僧廊。三江远远通熊海，万室鳞鳞奠古冈。兰蕙深林窥不见，好风时为荐幽香。
三秋苦雨九日乍晴登高和莫玉泉封君
作者：区越
朝代：明

双不借行山欲尽，百须浮白酒新开。茱萸且佩登高去，风雨才辞九日回。云谷老甘还旧隐，凤凰声远出高台。粳粳湿烂无遗粒，莫讶山人进芋魁。
与儿元晋会试
作者：区越
朝代：明

九陌天风满桂花，软红纷雾扑书车。儿曹又促春闱试，寒日初修上峡槎。得意长安休纵马，许身明主尚言家。先忧后乐吾儒事，莫遣从前一念差。
与元升侄之饶庠
作者：区越
朝代：明

西郊望雨雨时来，千里鄱阳一棹开。官况何人念贫薄，客途怜汝冒风埃。衣冠接遇无同辈，岁月磨砻有异才。老大尚馀诗酒兴，夜窗谈话莫言回。好雨乍晴天界阔，青云飞去白云催。风生万籁瑟琴鼓，春满一庭棠棣开。仗剑剑江须说剑，寻梅梅国莫谈梅。万般心曲输应尽，尽取芝山景致回。
与元升侄之饶庠·其一
作者：区越
朝代：明

西郊望雨雨时来，千里鄱阳一棹开。官况何人念贫薄，客途怜汝冒风埃。衣冠接遇无同辈，岁月磨砻有异才。老大尚馀诗酒兴，夜窗谈话莫言回。
与元升侄之饶庠·其二
作者：区越
朝代：明

好雨乍晴天界阔，青云飞去白云催。风生万籁瑟琴鼓，春满一庭棠棣开。仗剑剑江须说剑，寻梅梅国莫谈梅。万般心曲输应尽，尽取芝山景致回。
与李铁谷践归隐之约
作者：区越
朝代：明

东谷当时约，飞云敢后期。风流惟有此，猿鹤且同之。
丙戌九日重过吴兴
作者：区越
朝代：明

苕水西来引秀江，秋风秋晚挟轻航。残烟断霭横村落，酒舍旗亭接野塘。山色歌姬残翠黛，稻香田父砍云黄。吴中好景谁收拾，自笑重来鬓已苍。
丙申中秋
作者：区越
朝代：明

独酌空阶坐二更，歌钟台馆寂无声。何曾倒屣迎佳客，懒更寻诗过草亭。海外争先谁禦寇，城头分守夜徵兵。河山僇力应豪士，云物何须碍月明。
东园赏月
作者：区越
朝代：明

白酒初酾风味长，紫鳞出水宜鲜湘。中秋何处召诗伴，四老东园候月凉。曲奏霓裳疑有见，露浮沆瀣莫轻尝。圭峰肯续重阳句，万仞跻攀草木光。
东谷
作者：区越
朝代：明

石岭东盘一谷深，出山松竹满山阴。春风披拂花先发，晓日曈昽鸟正吟。石氏更谁同别馆，司空曾此独抽簪。卜居暂尔来城市，山犬无时吠月林。
中丞黄铁桥召会次韵
作者：区越
朝代：明

是处逢花即见春，因花得酒更怡神。高秋亦恐餐英尽，半醉无烦劝客频。午枕北窗清梦破，晚屏西崦黛妆新。商飙递起疏林遍，长笑能分草莽臣。芙蓉潋滟小江春，江畔行吟句亦神。白首见花应笑倒，清风知我故来频。一双童子歌喉咽，三百枯棋局面新。泉石烟霞非作癖，酒中贤圣药君臣。
中丞黄铁桥召会次韵·其一
作者：区越
朝代：明

是处逢花即见春，因花得酒更怡神。高秋亦恐餐英尽，半醉无烦劝客频。午枕北窗清梦破，晚屏西崦黛妆新。商飙递起疏林遍，长笑能分草莽臣。
中丞黄铁桥召会次韵·其二
作者：区越
朝代：明

芙蓉潋滟小江春，江畔行吟句亦神。白首见花应笑倒，清风知我故来频。一双童子歌喉咽，三百枯棋局面新。泉石烟霞非作癖，酒中贤圣药君臣。
中秋
作者：区越
朝代：明

闲云四散天宇清，入户风高月倍明。佳节按期尊俎集，旧游凋落岁华更。犹馀少俊诗情远，恰值荒年酒味轻。老子南楼兴非浅，诸君同望太阶平。月上潮来夜气清，近瞻南斗最分明。市豪纵饮轻千盏，诗老行吟过五更。光景易来还易去，世情相取亦相轻。闾阎万室空生白，冻馁何时乐太平。风定天高秋气清，天心月到十分明。龙钟莫笑二千石，斟酌相忘长短更。南郭履行歌亦乐，黄垆酒嗜味非轻。浮生事事元无事，暮夜哀求何未平。
中秋·其一
作者：区越
朝代：明

闲云四散天宇清，入户风高月倍明。佳节按期尊俎集，旧游凋落岁华更。犹馀少俊诗情远，恰值荒年酒味轻。老子南楼兴非浅，诸君同望太阶平。
中秋·其三
作者：区越
朝代：明

风定天高秋气清，天心月到十分明。龙钟莫笑二千石，斟酌相忘长短更。南郭履行歌亦乐，黄垆酒嗜味非轻。浮生事事元无事，暮夜哀求何未平。
中秋·其二
作者：区越
朝代：明

月上潮来夜气清，近瞻南斗最分明。市豪纵饮轻千盏，诗老行吟过五更。光景易来还易去，世情相取亦相轻。闾阎万室空生白，冻馁何时乐太平。
中秋与友登楼玩月
作者：区越
朝代：明

中秋万里卜阴晴，数岁无如此夜明。山月渐高天渐阔，海湖随满地随平。共须酌酒开怀抱，独为登楼羡老成。云物四空兼净尽，不妨风露薄寒生。
中秋同汤九山游黄云
作者：区越
朝代：明

蜡屐多时制始成，好山须伴好人行。风流未敢轻前辈，歌咏还思逐后生。黄菊不嫌秋色老，苍烟随变晚山青。高台此日观云物，气祲南游翳日明。
中秋夜月速儿曹赴任洪西
作者：区越
朝代：明

直辗冰轮上碧天，了无云物翳光圆。南楼兴动不知老，白酒香腾正满筵。丹桂拂天真影见，霓裳炙口竟谁传。痴儿未了公家事，明日沧江送画船。
中秋月蚀呈同年刘司谏
作者：区越
朝代：明

太阴耿耿行秋宇，怪物何来掩玉蟾。天道昭彰人共见，事机潜伏此同占。千家倏尔违光景，万象终然耸具瞻。自是群工争就列，同修一德佐光谦。
中秋江城书事时闻同社有舟游者
作者：区越
朝代：明

梧桐疏影月中秋，新雁如云阵岭头。光彩自匀天宇遍，清虚谁在广寒游。山杯独酌人千里，野阁期登岁一周。今夜海门天更阔，无缘吹笛近渔舟。
中秋玩月南楼寄同年陈天游京兆
作者：区越
朝代：明

清湛乾坤一色新，好风吹动月精神。明河仿佛通南海，列宿分明拱北辰。蟾窟易伸攀桂手，霓裳错认舞花人。南楼岁岁来登眺，光景依然是四邻。
中秋风雨
作者：区越
朝代：明

西窗无月问诗仙，懒上南楼带酒眠。风雨骄顽真若此，管弦喧沸亦徒然。江鱼透网忧生水，香稻含胎望卤田。良夜几何秋已半，清光万里看明年。
临别宣城有怀杨鸿胪不至
作者：区越
朝代：明

千峰月上谁同玩，半夜诗成只自吟。松下茯苓清渴剂，水边杭苇济时心。兰茅早茁邦家秀，禁掖还通履舄音。临别两期君不至，北楼空对暮江深。
久雨不停春分后复大风朔寒感赋
作者：区越
朝代：明

谷秧抽碧翻全白，桂叶咽青复浅红。久雨不停风更朔，三春过半冷于冬。深岩岂意鸣邹律，敝屋何时见祝融。道是春归应有脚，心关农圃自匆匆。晨梳怯手搔霜白，薄饮衰颜得酒红。百谷无期三见雪，一年真是两经冬。东皇未肯旋机轴，生理何由借暖融。为报东园桃与李，含情相待莫匆匆。
久雨不停春分后复大风朔寒感赋·其一
作者：区越
朝代：明

谷秧抽碧翻全白，桂叶咽青复浅红。久雨不停风更朔，三春过半冷于冬。深岩岂意鸣邹律，敝屋何时见祝融。道是春归应有脚，心关农圃自匆匆。
久雨不停春分后复大风朔寒感赋·其二
作者：区越
朝代：明

晨梳怯手搔霜白，薄饮衰颜得酒红。百谷无期三见雪，一年真是两经冬。东皇未肯旋机轴，生理何由借暖融。为报东园桃与李，含情相待莫匆匆。
乐岁
作者：区越
朝代：明

晚田风雨却时来，老大同人笑口开。留得巴歌未轻唱，愿同工史赞康哉。粉蝶黄蜂只漫来，绕阑香朵一时开。薰风并落弹弦手，半醉花前亦快哉。
乐岁·其一
作者：区越
朝代：明

晚田风雨却时来，老大同人笑口开。留得巴歌未轻唱，愿同工史赞康哉。
乐岁·其二
作者：区越
朝代：明

粉蝶黄蜂只漫来，绕阑香朵一时开。薰风并落弹弦手，半醉花前亦快哉。
九日不及登高抚景缺然诗寄同社
作者：区越
朝代：明

山寺鸣钟客赋诗，登高还忆去年时。秋光渐满十分候，野兴独无些子儿。白酒似知供眺览，黄花若为遣衰迟。家童探报山中事，亦说风流少故知。昔年登眺与君同，万丈挥毫洒碧峰。佳节偶为应内热，新篇连惠觉情浓。名山到处多遗事，蜡屐何人识旧踪。野菊未枯重九在，秋风休惜鬓双蓬。
九日不及登高抚景缺然诗寄同社·其一
作者：区越
朝代：明

山寺鸣钟客赋诗，登高还忆去年时。秋光渐满十分候，野兴独无些子儿。白酒似知供眺览，黄花若为遣衰迟。家童探报山中事，亦说风流少故知。
九日不及登高抚景缺然诗寄同社·其二
作者：区越
朝代：明

昔年登眺与君同，万丈挥毫洒碧峰。佳节偶为应内热，新篇连惠觉情浓。名山到处多遗事，蜡屐何人识旧踪。野菊未枯重九在，秋风休惜鬓双蓬。
九日偕邓念斋谭瓶台二丈游黄云
作者：区越
朝代：明

紫薇开盛菊开初，老兴无如九日何。小憩松阴风落帽，剧谈时事口悬河。山斋葵藿聊添饮，野鸟笙簧对客歌。丹壑翠崖双不借，莫将行脚笑哥哥。
九日游圭峰留题
作者：区越
朝代：明

绕地山花献笑容，翠微初到日方中。淋漓未洒题糕墨，摇曳还吹落帽风。山气萧森通旦暮，江光溶漾亘西东。禅堂对饮无嘉菊，半醉行摩五粒松。无端海色更天容，都在先生一顾中。泉涧尚流前夜雨，芙蓉如诉五更风。送鸿目断秋空外，采菊人过篱落东。总为延缘归未得，黄云山月上高松。
九日游圭峰留题·其一
作者：区越
朝代：明

绕地山花献笑容，翠微初到日方中。淋漓未洒题糕墨，摇曳还吹落帽风。山气萧森通旦暮，江光溶漾亘西东。禅堂对饮无嘉菊，半醉行摩五粒松。
九日游圭峰留题·其二
作者：区越
朝代：明

无端海色更天容，都在先生一顾中。泉涧尚流前夜雨，芙蓉如诉五更风。送鸿目断秋空外，采菊人过篱落东。总为延缘归未得，黄云山月上高松。
九日社醉次陈克威韵
作者：区越
朝代：明

人到开怀易放歌，社翁此醉客频过。残棋未落商山皓，丽句先惊水部何。乡曲论文耆旧少，橘林将实雪霜多。白头潇散风尘外，月旦从将水镜磨。
九日薄暮至镇江闻二守梁宗烈以入贺行大负心约惘然者久之诗以寄候聊致惓惓
作者：区越
朝代：明

赤舄金门候晓钟，仙阳何处觅仙踪。潇条九日无茱菊，摇落千山见竹松。甘露已擎天上月，焦山犹束海门东。扁舟会有逢君日，一笑南徐又梦中。
九日雨色
作者：区越
朝代：明

欲雨犹未雨，登临去复疑。新诗愁对客，浊酒须应时。烟云供惨澹，霜露觉萧森。篱菊知饶笑，秋山一片心。
九日雨色·其一
作者：区越
朝代：明

欲雨犹未雨，登临去复疑。新诗愁对客，浊酒须应时。
九日雨色·其二
作者：区越
朝代：明

烟云供惨澹，霜露觉萧森。篱菊知饶笑，秋山一片心。
九日风雨有怀汤外史
作者：区越
朝代：明

咫尺云山辨莫真，小楼风雨梦偏勤。东篱有菊非贫我，重九无诗也俗人。酩酊正思千日酒，风光须念百年身。涧边松下谁同醉，拈弄应知句有神。
九月一日北上舟次漳门遇乡人周仲素自京师回且言香山郑时济当继至诗以候之
作者：区越
朝代：明

闻君别家日，正是隆冬时。踏雪过梅岭，寻春入帝畿。天风回雁阵，林日晃鸦衣。早溯寒滩上，慈亲久待归。
九月七日驻节苕溪承王方伯载酒召游岘山山有三贤祠奇峦秀峰仙阁禅宫掩映松竹之外凭高引目灏气渺然诚一郡佳胜也因赋短律用识高游
作者：区越
朝代：明

远槛诸山罨画开，晚江晴色映天回。风经远海孤帆没，日带前林数鸟来。酒兴不禁还待月，诗狂正发又登台。棠阴未覆三贤庙，谁著西涯两骑催。
九月东巡山行
作者：区越
朝代：明

驿路淩晨匹马迟，村庄犹自掩柴扉。金包曜日黄柑熟，霜实落林红柿稀。试听农谈都了了，偶经湖水便依依。尘冠未濯沧浪去，羞上严陵旧钓矶。
九月八日高侍御朱秋卿携酒拉王方伯暨余取道苕溪遍游浮碧归云伏虎道场诸胜即席赋此纪怀
作者：区越
朝代：明

浮碧风枝怜翠竹，道场秋朵觅金莲。冷香泛斝难辞醉，老马寻山易著鞭。览胜讵知邻九日，题名偶得伴诸贤。太湖天目频招手，谁道真游不是仙。箫鼓先声引画船，登高何处路长川。未誇红雨翻吴岫，恰喜黄云满舜田。十里更催浮碧棹，一樽同拂道场烟。归云伏虎多佳致，未假题糕谢主贤。
九月八日高侍御朱秋卿携酒拉王方伯暨余取道苕溪遍游浮碧归云伏虎道场诸胜即席赋此纪怀·其一
作者：区越
朝代：明

浮碧风枝怜翠竹，道场秋朵觅金莲。冷香泛斝难辞醉，老马寻山易著鞭。览胜讵知邻九日，题名偶得伴诸贤。太湖天目频招手，谁道真游不是仙。
九月八日高侍御朱秋卿携酒拉王方伯暨余取道苕溪遍游浮碧归云伏虎道场诸胜即席赋此纪怀·其二
作者：区越
朝代：明

箫鼓先声引画船，登高何处路长川。未誇红雨翻吴岫，恰喜黄云满舜田。十里更催浮碧棹，一樽同拂道场烟。归云伏虎多佳致，未假题糕谢主贤。
九月六日赵太守丹山游圭峰分韵得重字
作者：区越
朝代：明

踏上圭峰日正中，小蹊黄叶叠重重。花前未酌重阳酒，松下先吹落帽风。望望庐山须此老，琅琅郢曲有诸公。丹山老凤西屏鹤，烟淡疏篁月满桐。
九月十八日飓风
作者：区越
朝代：明

蚊声几夜杂秋声，怪得闲窗睡易醒。风雨异常先有兆，田庐淹没恨收成。西山南海多强寇，十室九空犹横征。仁爱天心知有在，闾阎何计可残生。
九月诸友载酒约游北郊自顾皤然叨居会首半酣感赋
作者：区越
朝代：明

霜飙凉冷又晴晖，九日山行老所宜。风景每将观物眼，菊花长此傲霜枝。天空极浦初闻雁，秋尽寒檐未授衣。满目茱萸堪采佩，西山戎马恨归迟。
二月二日见山召饮次韵
作者：区越
朝代：明

好鸟林间客，和风席上珍。穿花时落片，入户满芳尘。清论庄生达，故交公瑾醇。谁云修禊者，不是会稽人。大官馀禁脔，小市错山珍。野服长披雾，风枝软弄尘。踏青纷绮縠，浮白压浓醇。醉傍花阴睡，花阴睡几人。
二月二日见山召饮次韵·其一
作者：区越
朝代：明

好鸟林间客，和风席上珍。穿花时落片，入户满芳尘。清论庄生达，故交公瑾醇。谁云修禊者，不是会稽人。
二月二日见山召饮次韵·其二
作者：区越
朝代：明

大官馀禁脔，小市错山珍。野服长披雾，风枝软弄尘。踏青纷绮縠，浮白压浓醇。醉傍花阴睡，花阴睡几人。
五夜闻笛
作者：区越
朝代：明

铁笛轰云晓梦醒，湛然心地正虚明。微吟欲起还攲枕，小酌无如问解酲。贪看馀甘团小影，不知明月尚中庭。朝来料理书帏地，便觉森森万事生。
五月八日锦衣莫玉泉寿日召饮
作者：区越
朝代：明

万里归来此饰居，岂知邻旧也贫儒。旧家几处多台沼，盛暑劳人致柬书。莫摘荔枝妨好鸟，少栽菱角碍游鱼。人生只有乡园乐，未羡金吾出有车。往岁长安近卜居，还乡作伴亦瞿儒。肩头撇下千钧担，日下催归几束书。雨后江山添绣画，潮回舟楫送虾鱼。买邻莫是无千百，试上高楼望小车。
五月八日锦衣莫玉泉寿日召饮·其一
作者：区越
朝代：明

万里归来此饰居，岂知邻旧也贫儒。旧家几处多台沼，盛暑劳人致柬书。莫摘荔枝妨好鸟，少栽菱角碍游鱼。人生只有乡园乐，未羡金吾出有车。
五月八日锦衣莫玉泉寿日召饮·其二
作者：区越
朝代：明

往岁长安近卜居，还乡作伴亦瞿儒。肩头撇下千钧担，日下催归几束书。雨后江山添绣画，潮回舟楫送虾鱼。买邻莫是无千百，试上高楼望小车。
五月六日次陈大云邀饮之作
作者：区越
朝代：明

海鹜分飞落彩霞，青藜略约到君家。一溪野色翠联竹，半榻晴云兴共茶。紫荔味全堪荐实，碧兰香动正开花。閒人若道都无事，那得新诗领物华。龙蛇半壁走烟霞，对客挥毫有几家。鸭绿满缸将进酒，花光凝椀正歌茶。黄埃不染胎禽翼，红滟将烧木槿花。描尽江山须我辈，挽回淳朴候皇华。江洲何处会群仙，三径斜通五柳前。土阁旧谙居士宅，石桥新减渡江钱。蜩催夏至金初奏，荔过端阳色重鲜。花下一壶须百咏，重来开卷又明年。
五月六日次陈大云邀饮之作·其一
作者：区越
朝代：明

海鹜分飞落彩霞，青藜略约到君家。一溪野色翠联竹，半榻晴云兴共茶。紫荔味全堪荐实，碧兰香动正开花。閒人若道都无事，那得新诗领物华。
五月六日次陈大云邀饮之作·其三
作者：区越
朝代：明

江洲何处会群仙，三径斜通五柳前。土阁旧谙居士宅，石桥新减渡江钱。蜩催夏至金初奏，荔过端阳色重鲜。花下一壶须百咏，重来开卷又明年。
五月六日次陈大云邀饮之作·其二
作者：区越
朝代：明

龙蛇半壁走烟霞，对客挥毫有几家。鸭绿满缸将进酒，花光凝椀正歌茶。黄埃不染胎禽翼，红滟将烧木槿花。描尽江山须我辈，挽回淳朴候皇华。
五月六日次陈大云邀饮之作·其二
作者：区越
朝代：明
体裁：七言律诗

龙蛇半壁走烟霞，对客挥毫有几家。鸭绿满缸将进酒，花光凝碗正歌茶。黄埃不染胎禽翼，红滟将烧木槿花。描尽江山须我辈，挽回淳朴候皇华。
五月既望舟发北新关行未二十里遂夜泊岸问之犹馀杭境也
作者：区越
朝代：明

稼户妨淹雨，茶商惬巨航。山椒长瀑布，桥窦急飞泷。浪溢鸥机破，云冲雁阵降。听歌劳款款，入夜尚馀杭。
五月游荔圃
作者：区越
朝代：明

擘荔江园岁有期，仙丹凝露饱琼枝。重瞳万里无由献，争忍随人说贵妃。兰蕙无多柏数株，石桥添雨水平渠。午风快欲荷筒饮，莫遣南来信息疏。
五月游荔圃·其一
作者：区越
朝代：明

擘荔江园岁有期，仙丹凝露饱琼枝。重瞳万里无由献，争忍随人说贵妃。
五月游荔圃·其二
作者：区越
朝代：明

兰蕙无多柏数株，石桥添雨水平渠。午风快欲荷筒饮，莫遣南来信息疏。
五羊除夕有感
作者：区越
朝代：明

清宵听玉笛，凄切不成声。此夕仙城外，宁知岁月更。
亲旧赠履儿应贡赴京和答
作者：区越
朝代：明

西屏白鹿长千春，只许东来白鹤群。游遍山南与山北，不知谁凤又谁麟。朝廷作士还师古，天下罗才亦进新。世路不殊行自异，丈夫须有气淩云。泮池春满杏坛春，紫水宾贤总出群。可有凤毛誇盛世，亦知龙种出翔麟。朝廷有道青春好，岁月无情白发新。万里前程须早计，莫矜双鬓绿于云。
亲旧赠履儿应贡赴京和答·其一
作者：区越
朝代：明

西屏白鹿长千春，只许东来白鹤群。游遍山南与山北，不知谁凤又谁麟。朝廷作士还师古，天下罗才亦进新。世路不殊行自异，丈夫须有气淩云。
亲旧赠履儿应贡赴京和答·其二
作者：区越
朝代：明

泮池春满杏坛春，紫水宾贤总出群。可有凤毛誇盛世，亦知龙种出翔麟。朝廷有道青春好，岁月无情白发新。万里前程须早计，莫矜双鬓绿于云。
人日
作者：区越
朝代：明

少谢亲朋缘酒困，又经人日被诗围。气蒸葱郁山容蔼，花遇晴明玉朵开。一斗未堪尘简帙，百壶谁共上崔巍。屏阴日午还高卧，无那东风著意催。
仲夏粤江邀饮次韵
作者：区越
朝代：明

看花看竹便移时，村径延缘自不知。才过石桥流水去，歌声催动觉来迟。步屐逍遥出较迟，鹤群应报粤江知。蒲荷风动槐阴转，正是清和四月时。
仲夏粤江邀饮次韵·其一
作者：区越
朝代：明

看花看竹便移时，村径延缘自不知。才过石桥流水去，歌声催动觉来迟。
仲夏粤江邀饮次韵·其二
作者：区越
朝代：明

步屐逍遥出较迟，鹤群应报粤江知。蒲荷风动槐阴转，正是清和四月时。
仲秋同甘泉湛太史游西禅寺
作者：区越
朝代：明

高秋晴景适相牵，野寺重寻破衲禅。山桂得霜滋老辣，野花临水尚新鲜。清商合律公先调，大白长浮我亦眠。望气节游非虐政，高台修废是何年。古松萝葛蔓相牵，废寺旁遗只小禅。桃李东皇先割爱，鳙鰅僧舍为烹鲜。流觞合待稽山记，醉石还留处士眠。坏壁旧题除不尽，去年谁道胜今年。
仲秋同甘泉湛太史游西禅寺·其一
作者：区越
朝代：明

高秋晴景适相牵，野寺重寻破衲禅。山桂得霜滋老辣，野花临水尚新鲜。清商合律公先调，大白长浮我亦眠。望气节游非虐政，高台修废是何年。
仲秋同甘泉湛太史游西禅寺·其二
作者：区越
朝代：明

古松萝葛蔓相牵，废寺旁遗只小禅。桃李东皇先割爱，鳙鰅僧舍为烹鲜。流觞合待稽山记，醉石还留处士眠。坏壁旧题除不尽，去年谁道胜今年。
何雩峰邦伯诗赠小儿元履之任和答
作者：区越
朝代：明

屏阴坐听老松声，秋尽黄花未落英。京国忽回三载梦，黉宫饕授一官荣。便当鼓舞酬诗教，可添苍黄问水程。堪羡两郎攀桂手，幸官乡里冀联名。万里归来远寄声，邻邦果滥育群英。膝前便得亲蔬菽，分外难为过宠荣。礼乐诗书多教事，栋梁榱桷尽工程。会须绕向雩峰过，长得亲仁自美名。
何雩峰邦伯诗赠小儿元履之任和答·其一
作者：区越
朝代：明

屏阴坐听老松声，秋尽黄花未落英。京国忽回三载梦，黉宫饕授一官荣。便当鼓舞酬诗教，可添苍黄问水程。堪羡两郎攀桂手，幸官乡里冀联名。
何雩峰邦伯诗赠小儿元履之任和答·其二
作者：区越
朝代：明

万里归来远寄声，邻邦果滥育群英。膝前便得亲蔬菽，分外难为过宠荣。礼乐诗书多教事，栋梁榱桷尽工程。会须绕向雩峰过，长得亲仁自美名。
偕同年王少参联舟至留城夜为风浪所挠示以佳叶次韵呈答
作者：区越
朝代：明

洞庭舟子来何处，昨夜留城带酒过。浊浪挟风催老柁，高帆捲雨落长河。问谁信宿同程老，遗我诸篇有楚歌。天与危机看底定，肯教杭苇更蹉跎。
偶山卷为九江曾州守题
作者：区越
朝代：明

海上寻名识偶山，森森玉立万山环。九江日出双螺黛，百镬烟分两灶丹。莲社酒香初入会，隐岩松老正归闲。西州去日多遗爱，莫遣春风又启关。
儿辈以兰许汤涧松翁未及践辄已就道涧松来促赋此致之
作者：区越
朝代：明

料理行程造次时，许花容易送花迟。儿曹敢向尊前谑，兰蕙重劳别后思。香送好风新吐秀，佩烦君子亦拈奇。数茎敬致无多事，定惹骚人续楚词。
元宵
作者：区越
朝代：明

楼阁高低尽挂灯，黄庐经过独谁醒。人间共有今宵乐，灯下谁同老大行。长剑倚天空耿介，鳌山出海亦崚嶒。诸乡近日多营窟，明月分光照未曾。
元宵
作者：区越
朝代：明

阴晴早已卜中秋，几日云霾此夕收。四壁荡光花影上，千门散蜡火星流。杯觞我亦随时乐，歌管谁还恣夜游。可是太平元有象，老年过为少年愁。
元日和雩峰何太守
作者：区越
朝代：明

宝胜翩翩飏酒卮，山中何物不随时。荐新已簇春盘菜，拭眼又看江柳枝。风雨登楼无俗客，烟波触处有新诗。西屏不似雩峰胜，次第栽花只短篱。青山何处想音容，两度开缄一月中。妙染几曾窥晋帖，新诗时复见唐风。闲于丹灶寻真诀，惯入西樵觅酒东。开径徒劳望三益，野屏烟淡鹤归松。
元日和雩峰何太守·其一
作者：区越
朝代：明

宝胜翩翩飏酒卮，山中何物不随时。荐新已簇春盘菜，拭眼又看江柳枝。风雨登楼无俗客，烟波触处有新诗。西屏不似雩峰胜，次第栽花只短篱。
元日和雩峰何太守·其二
作者：区越
朝代：明

青山何处想音容，两度开缄一月中。妙染几曾窥晋帖，新诗时复见唐风。闲于丹灶寻真诀，惯入西樵觅酒东。开径徒劳望三益，野屏烟淡鹤归松。
元日迎春
作者：区越
朝代：明

久于城市厌尘纷，不觉春随岁共臻。已殿一家蓝尾酒，又酣千里洞庭春。东风白卸梅溪雪，细雨青回麦陇云。明日杖藜何处去，村南村北看耕耘。
元旦
作者：区越
朝代：明

东风昨夜到，送喜入城来。仗尔春阳力，千门万户开。
元旦
作者：区越
朝代：明

蓝尾初醒守岁卮，衣冠喧动拜年时。东风入户无尘榻，淑气催花出好枝。莫羡青云堪染鬓，犹馀白雪可赓诗。年来霂霢真时雨，且护龙孙补敝篱。
元旦县学诸公过访
作者：区越
朝代：明

何处衣冠炫昼明，传呼亦到古松屏。山居腊候先回暖，麻缕朝来觉渐轻。揖让相看还旧俗，弦歌试听蔼新声。观民论学非无暇，问柳寻花却有情。
元旦和钟海月见寄
作者：区越
朝代：明

出门揩眼见诸峰，岚气新生尚未浓。晓雨正收三白瑞，阳和应兆一年丰。侵阶草色从吾好，入座春风与客同。酒满行窝花满路，寻君虽远不扶筇。
八月会饮大云江楼和韵
作者：区越
朝代：明

倚杖屏西向水湄，几般閒事触心机。清歌自恐惊林木，长笑犹妨骇鹿麋。行酒赋诗情款款，攀枝摘实橘离离。合欢更尽登临兴，弦管无劳又拭衣。
八月六日饮通津宅次韵
作者：区越
朝代：明

碧落银河近，旁通竹径幽。哲人多喜好，清赏重淹留。洗耳巢由辈，登仙李郭俦。灵槎如有信，相与论中秋。
八月十九日喜晴时有欲借官兵守逻以防劫稻之议
作者：区越
朝代：明

迅雷宵昼雨盆倾，雷既收声雨亦停。原溉极蒙三日下，海收尤快一时晴。莫于俯仰愁空乏，间有侵蟊亦告成。重载往来须有备，江台亟为借官兵。
六月六日嘉会代柬
作者：区越
朝代：明

野屏东北老松多，又种西偏竹数坡。梦断八重天更远，坐消三伏暑如何。幽栖岂有贤名在，荒径从劳长者过。莫惜新诗题满壁，茅柴呼取共君歌。不受山阴父老钱，还山亦似出山年。新诗赋就客盈座，白酒来时赪满肩。麋鹿动惊西华枕，凫鹥不上鉴湖船。岂知刘白赓歌日，绿野堂中几伴仙。
六月六日嘉会代柬·其一
作者：区越
朝代：明

野屏东北老松多，又种西偏竹数坡。梦断八重天更远，坐消三伏暑如何。幽栖岂有贤名在，荒径从劳长者过。莫惜新诗题满壁，茅柴呼取共君歌。
六月六日嘉会代柬·其二
作者：区越
朝代：明

不受山阴父老钱，还山亦似出山年。新诗赋就客盈座，白酒来时赪满肩。麋鹿动惊西华枕，凫鹥不上鉴湖船。岂知刘白赓歌日，绿野堂中几伴仙。
关子翰郊行诗拟九月四日约诸年少同续登临之约次韵
作者：区越
朝代：明

云物萧条阊阖风，炎凉相代岂相攻。林庐苍莽还如故，岐路东西漫不同。塞雁声闻寥廓外，游人身落醉醒中。明朝又蜡东山屐，年少能随鹤发翁。
养真
作者：区越
朝代：明

静里工夫不可无，无营正是静工夫。心同露鹤霄犹警，身似霜松老不枯。花柳尚缘诗有债，风流不用酒为徒。北窗枕近羲皇世，肯画陈抟小睡图。
再次汤涧松
作者：区越
朝代：明

小雪无霜冷较迟，可人风景日添诗。共公再约黄花酒，半醉听歌白苧衣。吹笛坐临清涧水，奕棋移荫老松枝。丝苓炼得神丹就，应念同超百岁期。
冬日观庭卉有怀
作者：区越
朝代：明

目前风景自无涯，南陌东城路若赊。枸杞悬泉甘菊实，酴醾穿土瑞香花。布裘禦腊酒为佐，蓬屋当风竹莫遮。松菊道人多逸兴，芒鞋今日又谁家。
冬至后四日邓太守念斋张大尹井泉寿诞
作者：区越
朝代：明

一阳来复又三晨，二老悬弧叠诞辰。佳气郁葱盈里闬，江门风雨两吟身。膝前戏舞儿英俊，堂上高歌客缙绅。圣主万年优老寿，青门白社任閒人。
初冬邀同社赏菊
作者：区越
朝代：明

千山落木送高秋，老圃因仍事未休。野菊亦知重九去，冷香犹为几人留。乾坤小着风尘暗，山水长妨老大游。花下浊醪须共醉，一凭清论破闲愁。
初秋得雨炎蒸未解雅会之难为怯暑也
作者：区越
朝代：明

当暑谁堪共此台，蕙兰开遍酒慵开。祝融晚节翻无赖，阊阖凉风何莫来。松壑几番回白首，天瓢一泻尽黄埃。早秋正协斯文会，花径重重绣紫苔。
初秋次李古砚韵
作者：区越
朝代：明

世味投闲自解颐，橘林瓜圃信吾之。诗来古砚经频涤，雨歇荷衣及早披。岂为习池多逸兴，亦知莲社有幽期。新蝉未觉繁双耳，喜信凉飙步履迟。
初秋社约
作者：区越
朝代：明

晨起山楼坐，微风度雁音。青尊酣白露，时动北窗吟。洲近芦翻白，林低橘荐黄。篱前萧飒意，聊以佐秋觞。
初秋社约·其一
作者：区越
朝代：明

晨起山楼坐，微风度雁音。青尊酣白露，时动北窗吟。
初秋社约·其二
作者：区越
朝代：明

洲近芦翻白，林低橘荐黄。篱前萧飒意，聊以佐秋觞。
初秋郡丞李紫厓诗至次韵
作者：区越
朝代：明

残暑催人出沐时，秋风未到晚凉迟。莲芡得雨香初歇，云水可人游暂稀。茶灶笔床无鲁望，高山流水有钟期。亦知壶里乾坤在，不怕笼中日月飞。野菊篱边作蕊时，芙蓉江上泛舟迟。高岩水落泉声碎，曲径云闲人迹稀。老大正须寻乐处，阴晴那肯负佳期。临流三弄梅花曲，目送长空数雁飞。
初秋郡丞李紫厓诗至次韵·其一
作者：区越
朝代：明

残暑催人出沐时，秋风未到晚凉迟。莲芡得雨香初歇，云水可人游暂稀。茶灶笔床无鲁望，高山流水有钟期。亦知壶里乾坤在，不怕笼中日月飞。
初秋郡丞李紫厓诗至次韵·其二
作者：区越
朝代：明

野菊篱边作蕊时，芙蓉江上泛舟迟。高岩水落泉声碎，曲径云闲人迹稀。老大正须寻乐处，阴晴那肯负佳期。临流三弄梅花曲，目送长空数雁飞。
初秋饮钟海月席中海月昔登山有诗众推为雅调也故因同社诸君之许诵之
作者：区越
朝代：明

扪萝共扫碧台烟，一洞天开一洞天。诗社称公多杰作，同来登眺更超然。烟云逼眼尽诗情，落笔何时造次成。近体看君新入格，西山从此著诗名。
初秋饮钟海月席中海月昔登山有诗众推为雅调也故因同社诸君之许诵之·其一
作者：区越
朝代：明

扪萝共扫碧台烟，一洞天开一洞天。诗社称公多杰作，同来登眺更超然。
初秋饮钟海月席中海月昔登山有诗众推为雅调也故因同社诸君之许诵之·其二
作者：区越
朝代：明

烟云逼眼尽诗情，落笔何时造次成。近体看君新入格，西山从此著诗名。
北上至南昌与同年孙方伯张宪长李宪副旧僚长冯大参款叙三日而别
作者：区越
朝代：明

冠盖何期会此堂，义高形迹两相忘。琴樽不藉歌弦乐，谈话多分燕寝香。六德有天宣帝泽，一麾何处见才良。扁舟恋恋滕王阁，也为诸公意故长。
北塘
作者：区越
朝代：明

山泉一曲本无多，安乐长誇邵老窝。北斗分光云转汉，南枝蘸影月随波。风流莫笑山公醉，清浊犹闻孺子歌。早晚鱼龙乘雨化，不妨朝阙拜烟蓑。
北山
作者：区越
朝代：明

诸峰罗列水重环，月岭回看见北山。半醉直攀千仞上，凭高一笑万缘闲。早闻烽火披星出，老忆林泉解甲还。未必山中全省事，春来花酒复相干。
十月六日约同会诸公赏菊
作者：区越
朝代：明

本是重阳萼，天留十月开。不知陶靖节，仍为菊花来。清浊从头有，浅深宜自栽。半酣花压帽，新月澹城隈。
十月十日值风回住东光有怀括苍叶槎庵夷陵王方山二年兄先是二君与予方舟而行舟轻夺流先去今闻在沧洲上下度至张家湾则涣而复合矣诗以识意
作者：区越
朝代：明

狂飕忽捲浪如山，才过东光又逆还。用力不知舟载重，计程惟觉路行难。越槎轻泛天河近，郢曲遥闻下里悭。何日南风吹五两，凤城邀共谒龙颜。
午日
作者：区越
朝代：明

久洽烟霞赏，风花入讨论。龙声腾海外，徙倚独开樽。
午日节集便观竞渡
作者：区越
朝代：明

蜀葵相映海榴红，小院春光日日同。辰下适逢端节至，花前休放玉瓶空。香山同社只九老，淮海异时迎八公。暮鼓彩龙还竞渡，精神费尽一标中。
午月朔旦次林古砚韵
作者：区越
朝代：明

万事推开总懒论，白云溪畔养桐孙。怡颜花草一庭满，问业乡邦几老存。佳气郁葱抟绣幕，沧波潋滟倒金樽。二难故有陈雷分，福寿同瞻萃一门。
半醉
作者：区越
朝代：明

性闲慵阅世，逐伴过东林。丹颊非关酒，兴来只朗吟。
半醉
作者：区越
朝代：明

江门酒出人争沽，不到倾囊不倒壶。长日昏酣遗世事，一生流浪岂良图。客筵数酌无多献，社酒三巡不用扶。安得似君皆半醉，柳边篁下乐相呼。
南滨
作者：区越
朝代：明

临江台上素琴横，拂拭薰风酒半醒。眼角东瀛沧海水，杖头南极老人星。梅山磊磊通华岳，兰玉森森出谢庭。得道已为仙鹤侣，莫凭韬略恐劳形。
厓山吊古
作者：区越
朝代：明

从龙入海悉臣工，举国同倾朔漠风。煨烬可怜吹不焰，旅行犹望奋成功。合尊两易华夷主，厓海千年俎豆公。子母君臣应上诉，独无精卫在龙宫。
厓山吊古和寄同年西樵方阁老
作者：区越
朝代：明

中原掎角鹿难寻，回首虞渊日已沉。百战舟师还海外，几人忠节付碑阴。庙遗赤舄思前古，松偃苍龙郁旧岑。行望不知形迹胜，悲风随处起哀吟。宋祚逢厓不忍寻，乾坤无语坐湮沉。岂知末运穷千战，独恨微阳亢六阴。怒气乘潮翻海岳，悲歌和泪洒山岑。笔端有眼兴亡见，付与樵童牧竖吟。
厓山吊古和寄同年西樵方阁老·其一
作者：区越
朝代：明

中原掎角鹿难寻，回首虞渊日已沉。百战舟师还海外，几人忠节付碑阴。庙遗赤舄思前古，松偃苍龙郁旧岑。行望不知形迹胜，悲风随处起哀吟。
厓山吊古和寄同年西樵方阁老·其二
作者：区越
朝代：明

宋祚逢厓不忍寻，乾坤无语坐湮沉。岂知末运穷千战，独恨微阳亢六阴。怒气乘潮翻海岳，悲歌和泪洒山岑。笔端有眼兴亡见，付与樵童牧竖吟。
县送春色口号
作者：区越
朝代：明

县衙吹笛送春来，春意潜从地底回。一气何曾分淑慝，孤根从此达条枚。久离木石来城市，亦恐莺花困草莱。荆棘正当车马道，两祠春雨砌莓苔。
友巢
作者：区越
朝代：明

牛迹重重颍水滨，饮牛惟羡上流人。山光不逐卿云烂，物色长遗草莽臣。帝德圣神徒远让，野匏喧寂日相亲。友巢未拟巢何地，万壑千岩且致身。
口占
作者：区越
朝代：明

共酌小亭下，诗新酒倍浓。闲花争两岸，醉眼不朦胧。
古心
作者：区越
朝代：明

方寸长留赤子真，行藏勿谓古今人。皋夔尚想虞庭上，巢许偏思颍水滨。东谷共藏千日酒，寻阳高影百年身。故侯住近青门外，海上归来且卜邻。
古心
作者：区越
朝代：明

荒郊深处寄行踪，穆穆熙熙是此风。天上圣闻千载会，海边淳朴几人同。歌翻击壤清声满，枕上羲皇俗念空。欲识故侯多野意，瓜园真在县城东。
古松
作者：区越
朝代：明

百尺松高处士亭，邀风擎日古丁丁。杯觞入咏不知老，鸾鹤分巢相对清。岁晚经霜知节操，时来济物有丝苓。孤村远岸谁相伴，梅竹依然是弟兄。
古梧
作者：区越
朝代：明

酌酒花边庆古梧，称情之号合相呼。直于流水高山外，写出阳春白雪图。铿尔索诗非草率，颓然得句亦粗疏。翠屏入夏无多事，一味薰弦亦舜徒。
同寅唐西洲都宪顾浙台叙旧
作者：区越
朝代：明

十年京国拜丹宸，携手曹司又几春。重写别弦忧柱促，共谈时事觉情亲。君今锦足铮铮立，我已银丝缕缕新。他日挂罾南海上，江蓑谁伴白头人。
同年少参梁永斋来顾山中
作者：区越
朝代：明

四十五年同看榜，榜中今尚几人存。纷纷尘世谁青眼，望望名山只白云。黄绮清高轻禄位，朱陈婚娶有儿孙。老来相访非无意，信宿如何又送君。
同年郑凫溪招饮次韵
作者：区越
朝代：明

小船荡桨向西徂，定送如泉酒百壶。复喜流觞从逸少，宁辞击壤和尧夫。清泉榆火催新梦，野服黄冠换旧图。赖是三春无酒债，寻常行处亦知乎。晓晴载酒游花间，何限风光豁笑颜。春斝淋漓衫袖湿，野芹参错鬓毛班。风来紫水千重浪，雨后黄云万叠山。天道处分还我辈，等閒车马不须攀。
同年郑凫溪招饮次韵·其一
作者：区越
朝代：明

小船荡桨向西徂，定送如泉酒百壶。复喜流觞从逸少，宁辞击壤和尧夫。清泉榆火催新梦，野服黄冠换旧图。赖是三春无酒债，寻常行处亦知乎。
同年郑凫溪招饮次韵·其二
作者：区越
朝代：明

晓晴载酒游花间，何限风光豁笑颜。春斝淋漓衫袖湿，野芹参错鬓毛班。风来紫水千重浪，雨后黄云万叠山。天道处分还我辈，等閒车马不须攀。
同年陈洪斋设立蒸尝诸事嘉其贻谋之善
作者：区越
朝代：明

岩经萦纡屋一区，老年相候几巾车。蕉深北界虞无鹿，潮上江门钓有鱼。虑远且期孙取则，人贤应念祖成书。故侯老圃多生意，殊恨东来脚迹疏。
同年黄容庵正郎入祀乡贤喜赋
作者：区越
朝代：明

手制闽阳锦未停，司徒优诏籍贤名。弄舟西楚商征薄，扈驾南畿跸路清。凤阁有阶堪奋步，龙山未老气归耕。春秋俎豆宫墙内，标表人间此道明。
同年黄榕庵寿日投寄
作者：区越
朝代：明

沐罢新梳白发时，软鞋单袜趁秋迟。再从龙岭占佳气，四度芳辰出古稀。白社黄炉终老计，桂花兰玉后生期。脚跟逐我山南北，拈起枯藤捷似飞。灌菊分兰正此时，凭公休讶赴筵迟。石桥流水去非远，白雪阳春和却稀。真率岂须麟作脯，逍遥应与鹤为期。同来贺客多骚思，落笔云烟纸上飞。
同年黄榕庵寿日投寄·其一
作者：区越
朝代：明

沐罢新梳白发时，软鞋单袜趁秋迟。再从龙岭占佳气，四度芳辰出古稀。白社黄炉终老计，桂花兰玉后生期。脚跟逐我山南北，拈起枯藤捷似飞。
同年黄榕庵寿日投寄·其二
作者：区越
朝代：明

灌菊分兰正此时，凭公休讶赴筵迟。石桥流水去非远，白雪阳春和却稀。真率岂须麟作脯，逍遥应与鹤为期。同来贺客多骚思，落笔云烟纸上飞。
同年黔阳县尹杨君得远祖之墓表而祀之大偿夙昔孝思之怀因赋以诗
作者：区越
朝代：明

山顶孤坟宿草封，山根烟雨断行踪。时危逆旅无归计，泪尽云孙谒祖翁。五世若为风韵绝，九泉那得梦魂通。从今夜夜黔阳月，光照坟前万树松。
同武都阃游圭峰
作者：区越
朝代：明

玉台登望自郊坰，也逐元戎小队行。古寺蘼芜荒院落，行宫花草杂丹青。雨馀行径泉分溜，风入松林鹤载鸣。凭仗天威清海际，目中铜柱更分明。
同毅斋刘宪长观潮
作者：区越
朝代：明

剩有清歌延妙客，只须柔指发轻弹。馀杭见说多遗事，南国由来此巨观。海若并吞吴地狭，银河倒泻越天宽。望中不见仙槎到，别有通津至广寒。
同游陆节庵别墅
作者：区越
朝代：明

放舟同过石桥西，郭外幽寻路不迷。百亩园亭真秀冶，四围花竹匝高低。直须痛饮归莲社，何必流觞入会稽。水色山光诗满眼，咏归何处问留题。
同退斋先生游圭峰次韵
作者：区越
朝代：明

白鹤含花春暮迁，玉台何处扫松关。林峦重喜回青眼，野鸟如曾识笑颜。云际高攀多士望，人寰下视几身闲。朝廷衮阙忙须补，寄兴行云流水间。
和亲友送小儿会试
作者：区越
朝代：明

天上庆云五色开，万方韦布向金台。秋光满望幽燕月，春信尤凭驿使梅。道可济时须有本，文应切理是真才。通家故有圭璋赠，且放清歌出草莱。
和偶山曾太守题西屏拙号
作者：区越
朝代：明

偶山南下是屏山，岭水天分两带环。美睡只嫌千日酒，野芳是错九还丹。登高望远非无事，问柳寻花莫等閒。忽有好风褰蕙帐，诗来何处扣松关。
和司训许南溟
作者：区越
朝代：明

徙倚屏前几树松，长吟终日对双峰。南溟何处寻双鲤，高浪来帆破万重。诸老一时仙舫集，君家四面水云封。延缘未觉沧波晚，浩笑还山月满蓬。谁共方舟紫水滨，仙居云水易通津。病怜药裹随身惯，歌放春声入棹频。天与人闲须待月，公知鱼乐肯投纶。晚风更弄桓伊笛，惊起沧江睡鹤群。
和司训许南溟·其一
作者：区越
朝代：明

徙倚屏前几树松，长吟终日对双峰。南溟何处寻双鲤，高浪来帆破万重。诸老一时仙舫集，君家四面水云封。延缘未觉沧波晚，浩笑还山月满蓬。
和司训许南溟·其二
作者：区越
朝代：明

谁共方舟紫水滨，仙居云水易通津。病怜药裹随身惯，歌放春声入棹频。天与人闲须待月，公知鱼乐肯投纶。晚风更弄桓伊笛，惊起沧江睡鹤群。
和容逸夫菊花诗
作者：区越
朝代：明

菊花开近碧兰花，草阁山亭趣日赊。秋色不关游女鬓，光风来泛野人家。餐英饮露从吾好，序谱评香孰尔瑕。每欲花前同醉话，短童无力引溪槎。
和张井泉社约时林云鹤李铁谷不至许南溟无诗
作者：区越
朝代：明

雨洗香车七夕秋，萧萧村郭断清游。诸仙会有西山乐，天与晴明不费求。晴郊着屐远寻诗，记得西山会有期。同过石桥望秋色，不知东谷有蔷薇。南溟水月来茫茫，何处无诗载野航。海月开樽望三益，不应遗响断横塘。老怀偏爱酒浇诗，况是荷亭畅饮时。应怕水仙欺白发，霜天姑待菊离离。
和张井泉社约时林云鹤李铁谷不至许南溟无诗·其一
作者：区越
朝代：明

雨洗香车七夕秋，萧萧村郭断清游。诸仙会有西山乐，天与晴明不费求。
和张井泉社约时林云鹤李铁谷不至许南溟无诗·其三
作者：区越
朝代：明

南溟水月来茫茫，何处无诗载野航。海月开樽望三益，不应遗响断横塘。
和张井泉社约时林云鹤李铁谷不至许南溟无诗·其二
作者：区越
朝代：明

晴郊着屐远寻诗，记得西山会有期。同过石桥望秋色，不知东谷有蔷薇。
和张井泉社约时林云鹤李铁谷不至许南溟无诗·其四
作者：区越
朝代：明

老怀偏爱酒浇诗，况是荷亭畅饮时。应怕水仙欺白发，霜天姑待菊离离。
和涧松汤外史
作者：区越
朝代：明

水边篱落有幽期，杖舄龙钟更恐迟。名酒且留花下酌，好诗须待月来时。坐谈不觉三秋过，行乐争教一日违。三弄桓伊江上笛，暗香疏影落金卮。行止谁云不可期，到山终恨入山迟。涧边松下长随鹤，橘绿橙黄摘有时。句里江山多自适，意中人物肯相违。恰来佳气通仙圣，剩有琼浆泛寿卮。
和涧松汤外史·其一
作者：区越
朝代：明

水边篱落有幽期，杖舄龙钟更恐迟。名酒且留花下酌，好诗须待月来时。坐谈不觉三秋过，行乐争教一日违。三弄桓伊江上笛，暗香疏影落金卮。
和涧松汤外史·其二
作者：区越
朝代：明

行止谁云不可期，到山终恨入山迟。涧边松下长随鹤，橘绿橙黄摘有时。句里江山多自适，意中人物肯相违。恰来佳气通仙圣，剩有琼浆泛寿卮。
和清所李山人
作者：区越
朝代：明

兰蕙霜前不改芳，山人依旧古冠裳。适逢九九亲宾会，行迓三三药草香。江湖岁晚先忧在，月旦评高水鉴光。老痒年来搔未去，新诗撩我兴偏长。
和王司训玩菊
作者：区越
朝代：明

霜前整整更斜斜，岂识陶家是故家。八眼信知风格别，出尘堪为短篱誇。便宜卜筑开三径，不用携壶上九华。一咏一觞须尽兴，夹溪桃李候春花。
和甥大尹曾远贺诞
作者：区越
朝代：明

二十四年花甲外，重烦诸老过相期。中贤中圣觞无算，非谢非陶调出奇。老菊香腾风有自，古琴声淡听能知。窗前并育真樗散，报谢琼瑶未有诗。
和答曾丈鹤林
作者：区越
朝代：明

此身闲得便成仙，何必菖蒲解引年。冷落春光还默坐，依稀风韵荷新篇。天恩大赉均黎老，寿域同跻过百年。白鹤山人来未到，野航应怯海涛喧。
和艮所王司训
作者：区越
朝代：明

收拾秋光入画阑，重阳笑我漫游观。如何此日临轩赋，不共山人带醉看。秋色萧疏欺老鬓，花神特达爱儒冠。落英久会通仙圣，亦恐灵均未解餐。弦诵风闻大雅音，冷香寻逐路偏深。一枝未洗孤山雪，万片应奢栗里金。野槿媚风无俗态，山葵向日有芳心。红林绿髻专相待，暂与冰霜肯见侵。
和艮所王司训·其一
作者：区越
朝代：明

收拾秋光入画阑，重阳笑我漫游观。如何此日临轩赋，不共山人带醉看。秋色萧疏欺老鬓，花神特达爱儒冠。落英久会通仙圣，亦恐灵均未解餐。
和艮所王司训·其二
作者：区越
朝代：明

弦诵风闻大雅音，冷香寻逐路偏深。一枝未洗孤山雪，万片应奢栗里金。野槿媚风无俗态，山葵向日有芳心。红林绿髻专相待，暂与冰霜肯见侵。
和莫玉泉晓枕口号
作者：区越
朝代：明

骢马来何日，亲帷万里馀。天和相感召，家庆在斯须。史笔呈丹阁，霜风下玉除。雉膏方共食，移养大官厨。晨起换巾绩，行吟意有馀。心潜真得道，药养病乌须。豸史便归省，翰林新拜除。达人论家计，四壁尽书厨。
和莫玉泉晓枕口号·其一
作者：区越
朝代：明

骢马来何日，亲帷万里馀。天和相感召，家庆在斯须。史笔呈丹阁，霜风下玉除。雉膏方共食，移养大官厨。
和莫玉泉晓枕口号·其二
作者：区越
朝代：明

晨起换巾绩，行吟意有馀。心潜真得道，药养病乌须。豸史便归省，翰林新拜除。达人论家计，四壁尽书厨。
和退斋先生顺德较士喜晴
作者：区越
朝代：明

冰壶皎皎湛元精，万类浑浑一镜明。陆氏当年排具眼，昌黎何处表元英。空濛有日回天意，肤寸无云点太清。久雨忽晴非偶尔，乾坤从此妙施生。
喜亲家何雩峰举孙次韵
作者：区越
朝代：明

江海倾心无此老，朱陈托契有衰翁。六旬作祖宁论晚，重庆书贤报锡丰。树德已滋棠万本，贻谋岂籍粟千钟。屏西百里同光泽，日上中天影渐隆。
喜晋儿新居落成
作者：区越
朝代：明

万卷藏书岂屡空，三槐种德愧三公。只图举目山泉见，不为抬头结构雄。大厦万间须远志，重茅几处受颠风。为家为国无穷事，静几明窗早责躬。
喜雨
作者：区越
朝代：明

万壑阴云合，一天凉雨来。泉声锵有韵，花坞净无埃。
喜雨劝农
作者：区越
朝代：明

雨来三日即为霖，稍慰三农望雨心。十口犁锄须自及，几年丰歉不相寻。门前旧井回甘冽，墙下柔桑转绿阴。渐洗尘途归净域，莫思城市厌山林。
嘉会次韵
作者：区越
朝代：明

坐观群动自迁更，乡里衣冠会有盟。圣主宽恩尤惠老，江湖萧散任飞觥。撵眉莫笑庐山社，绘影何惭洛下英。紫水黄云皆乐地，日从觞咏道真情。
嘉靖丙戌予出守宣城值仲春廿日连雨不止正有闾阎之忧忽津吏走报麦垄淹没遂偕同寅汪西麓登北楼四望怅然
作者：区越
朝代：明

山城连日雨，急潦似潮头。麦垄都沉海，篱门各系舟。白虹来有兆，赤手措无筹。一望愁无际，凭谁共北楼。
园中次顾方岳韵
作者：区越
朝代：明

芰荷浮荐碧，桃荔坠兼红。自足眼前句，何烦杖短筇。
圭峰心赏夙期未遂闻有登眺者忽欲乘兴幽寻殆不觉其衰老也赋此
作者：区越
朝代：明

再上高台不等閒，好山应待好人看。霏霏烟雨仙茅长，落落岩崖白鹤还。禅榻有斋供玉板，青山无恙对苍颜。遨游莫挟飞仙去，四百峰峦非远山。
壬午北上舟至馀杭值五月四日同年周舜中赵从之二宪伯预为节酒召饮呈谢
作者：区越
朝代：明

五月来帆及水干，江园梅杏荐馀酸。霏微严濑雨中过，错莫西湖梦里看。客路不知新节序，敝袍殊笑旧郎官。喜逢周赵同年契，预醉端阳角黍盘。脍鱼脯鹿酒行频，拜领台端意甚真。客子忘归青眼旧，主翁先醉绿衣新。援琴写别声多怨，击钵题诗句益神。何事流莺还恰恰，不知绨念过殷勤。
壬午北上舟至馀杭值五月四日同年周舜中赵从之二宪伯预为节酒召饮呈谢·其一
作者：区越
朝代：明

五月来帆及水干，江园梅杏荐馀酸。霏微严濑雨中过，错莫西湖梦里看。客路不知新节序，敝袍殊笑旧郎官。喜逢周赵同年契，预醉端阳角黍盘。
壬午北上舟至馀杭值五月四日同年周舜中赵从之二宪伯预为节酒召饮呈谢·其二
作者：区越
朝代：明

脍鱼脯鹿酒行频，拜领台端意甚真。客子忘归青眼旧，主翁先醉绿衣新。援琴写别声多怨，击钵题诗句益神。何事流莺还恰恰，不知绨念过殷勤。
夏居呈白沙陈先生
作者：区越
朝代：明

分阴消溽暑，蘸笔洒新诗。漫倒黄藤酒，宁嫌白苧衣。绿浓榴火炎，野老绤絺鲜。幽鸟鸣林曲，新诗到目前。
夏居呈白沙陈先生·其一
作者：区越
朝代：明

分阴消溽暑，蘸笔洒新诗。漫倒黄藤酒，宁嫌白苧衣。
夏居呈白沙陈先生·其二
作者：区越
朝代：明

绿浓榴火炎，野老绤絺鲜。幽鸟鸣林曲，新诗到目前。
夏日会林云鹤宅
作者：区越
朝代：明

拂面南风午更频，林间高阁望车尘。紫霞杯里千年酒，且作花前半醉人。青门爱客献瓜频，五色离离不染尘。谁念故侯身未老，水边林下作閒人。
夏日会林云鹤宅·其一
作者：区越
朝代：明

拂面南风午更频，林间高阁望车尘。紫霞杯里千年酒，且作花前半醉人。
夏日会林云鹤宅·其二
作者：区越
朝代：明

青门爱客献瓜频，五色离离不染尘。谁念故侯身未老，水边林下作閒人。
夏日叙同社
作者：区越
朝代：明

葛衫纱帻自西屏，病起寻幽怕远行。荒树乌啼惊曙色，小园花落怨风声。山蔬野蔌聊供具，一日三秋几合并。留得一壶春酿在，高歌还属老先生。
夏日宴集次陈大云韵
作者：区越
朝代：明

诗有仙兮酒有仙，每凭诗酒乐花前。亦知魏野能留句，谁念渊明为置钱。海宇清平多逸老，江园蔬果出时鲜。尧天荡荡难名颂，共祝皇图亿万年。
夏日访李少府
作者：区越
朝代：明

结庐人境两三间，近傍宫墙水一湾。几度寻君来小次，晚风絺绤动微寒。诗瓢远远出林间，紫水西来转数湾。春过末由赓短唱，骚坛愁杀旧盟寒。
夏日访李少府·其一
作者：区越
朝代：明

结庐人境两三间，近傍宫墙水一湾。几度寻君来小次，晚风絺绤动微寒。
夏日访李少府·其二
作者：区越
朝代：明

诗瓢远远出林间，紫水西来转数湾。春过末由赓短唱，骚坛愁杀旧盟寒。
夏日邀同社赏花
作者：区越
朝代：明

散发逍遥任老身，炎曦那得困诗神。江山落落忘年友，风雨潇潇入幕宾。兰有异香难自秘，酒无兼味苦为陈。山杯且共花前醉，不用花前劝酒人。
夏日钟粤江邀饮次韵
作者：区越
朝代：明

云山云水葛衣裳，静处无机动有常。何处好风邀共酌，南来一味透窗凉。闲时白羽但邀凉，懒着荷衣怕骇常。付与乡评还月旦，古来嘉会重冠裳。
夏日钟粤江邀饮次韵·其一
作者：区越
朝代：明

云山云水葛衣裳，静处无机动有常。何处好风邀共酌，南来一味透窗凉。
夏日钟粤江邀饮次韵·其二
作者：区越
朝代：明

闲时白羽但邀凉，懒着荷衣怕骇常。付与乡评还月旦，古来嘉会重冠裳。
奉和莫封君登高之作
作者：区越
朝代：明

采菊新诗点笔成，陶刘门下任横行。庐山不似圭峰近，秋色多从晚吹生。寺老僧凡俱落落，山环草木故青青。沧浪一曲君须听，酒尽黄云月又明。高台戏马去匆匆，云物凄凉四望通。着眼未应遗下界，题诗偏合上高峰。苍鹰岂忘平原兔，鸿雁都凭朔漠风。八极可谁挥斥去，天涯岁晚共崆峒。
奉和莫封君登高之作·其一
作者：区越
朝代：明

采菊新诗点笔成，陶刘门下任横行。庐山不似圭峰近，秋色多从晚吹生。寺老僧凡俱落落，山环草木故青青。沧浪一曲君须听，酒尽黄云月又明。
奉和莫封君登高之作·其二
作者：区越
朝代：明

高台戏马去匆匆，云物凄凉四望通。着眼未应遗下界，题诗偏合上高峰。苍鹰岂忘平原兔，鸿雁都凭朔漠风。八极可谁挥斥去，天涯岁晚共崆峒。
奉答李紫崖二府
作者：区越
朝代：明

比来何处遗双鱼，遥慰山人久索居。云水笔端经略外，风骚情致笑谈馀。老农望雨翻愁飓，园客浇葵候引渠。欲寄老怀应万种，秃茅嗟尔不中书。
子婿何茂才称觞祝寿依韵答之
作者：区越
朝代：明

红日三竿睡始兴，无端神爽忽然生。还山不觉年高迈，举世谁分此浊清。满酌流霞冰玉映，朗吟佳句蕙兰馨。绸缪不尽东床念，云外归来鹤一声。
孙挥使新构后复有举男之喜诗贺之
作者：区越
朝代：明

指挥铃辖武功成，韵落渔樵凯奏清。总为好谋能制胜，岂徒誇勇效输诚。春深小苑麒麟毓，日暖新堂燕雀鸣。勋爵如君求不杀，自应流庆迈云仍。
孙日章新婚诗以示之
作者：区越
朝代：明

解组归来二十年，种瓜无地秫无田。半松半竹缘风壑，时止时行任管弦。绮陌不知花柳醉，老年惟望子孙贤。有家若便求身教，身教求来却万千。
孟冬十六日偶病不及赴李前川宴会强成小诗呈笑
作者：区越
朝代：明

心何役役步何迟，南望前川有所思。诸老开樽应念我，几回推枕未成诗。霜团野菊初开朵，春上江梅最老枝。冬景可人收不尽，老夫虽病亦能知。
季秋寓羊城批验所行坐水亭中偶得黄紫溪书知近卧病少出忽动小轩丛菊之思诗以寄意
作者：区越
朝代：明

风雨初晴水满陂，芙蓉散影碎涟漪。惊鳞自怪摇轻扇，好鸟凭谁画软枝。东郭先生还卧病，小轩丛菊正堪时。前溪几处撩清梦，敢谓吾庐亦在兹。
宁国府同年张主政书至延誉太过使回拙作附答
作者：区越
朝代：明

守郡无能抚兆生，别来犹自念宣城。十年已扫风尘迹，万里谁缄故旧情。谢眺每思江练白，冯唐犹恋九峰青。红梅采石东南路，岁晚尤多驿使行。
寄林瑞庵居士
作者：区越
朝代：明

四季栽花满石台，寿筵高敞菊争开。洞门久矣无扃钥，诗客何缘靳往回。据马不须誇矍铄，干时岂合重低徊。亦知天道从人愿，莫惜年年送酒杯。
寄洪斋陈同年
作者：区越
朝代：明

云霞深护屋三间，种竹为垣松作关。山下清风催客上，岩头白鹤报公还。杯觞且尽当年话，城市那能半日闲。花下共公深酌别，重来幽谷听猗兰。纱帽闲眠云水间，薇垣无事可相关。床头仙箓周千遍，鹤顶真丹就九还。卫武诗情惟取进，伏生经老不知闲。共公酌水吟千岁，何限香风荐蕙兰。
寄洪斋陈同年·其一
作者：区越
朝代：明

云霞深护屋三间，种竹为垣松作关。山下清风催客上，岩头白鹤报公还。杯觞且尽当年话，城市那能半日闲。花下共公深酌别，重来幽谷听猗兰。
寄洪斋陈同年·其二
作者：区越
朝代：明

纱帽闲眠云水间，薇垣无事可相关。床头仙箓周千遍，鹤顶真丹就九还。卫武诗情惟取进，伏生经老不知闲。共公酌水吟千岁，何限香风荐蕙兰。
寄甥曾远宰邑新昌
作者：区越
朝代：明

隳突东西几枕安，新昌遥喜拜慈颜。乾坤久念同胞切，盘错谁疑出手难。饥渴到来思一勺，帡幪是处望千间。崇卑早晚都休论，尽取循良旧样看。
寄石冈刘光禄年丈
作者：区越
朝代：明

西去鼍城路欲千，往来消息海商船。遥闻官径人如虎，不道涯门浪拍天。避地青门瓜有瑞，弃官彭泽酒无钱。交情万种缄难尽，老大悠悠魂梦牵。
寄莫玉泉
作者：区越
朝代：明

天遥归雁尽，雷动蛰龙腾。万里蓟门路，殊深此日情。
寄西野邓处士
作者：区越
朝代：明

十里新诗赠，寸心此日长。汉廷多美士，曾重白头郎。
寄陈邦衡茂才
作者：区越
朝代：明

黄叶侵阶净，微吟步屐轻。重芳清野屋，独树老山亭。彭泽花新瘦，华颠梦久醒。寻诗凭远眺，移韵入幽屏。
对景见寄次韵
作者：区越
朝代：明

景物撩人杖屦迟，病来西望更依依。岁寒松竹长如此，少壮心情老不移。鬓发苍浪新离枕，吟肩瘦耸未胜衣。白衣不送西山酒，采菊陶园莫采薇。
寿封君张别驾华诞
作者：区越
朝代：明

清时有子登黄甲，别驾休归访赤松。试看纶音褒逸老，果于郎署见元宗。蓬山过访皆仙侣，佳气逢晨更郁葱。膝下高歌回使节，尊前清酌舞春风。
寿日侄元升以诗致贺用韵
作者：区越
朝代：明

伏枕诗成拨枕兴，百年技痒共浮生。梳头菊日摇窗白，自寿新篝赛雪清。洛下有园谁与乐，猗兰一弄有遗馨。寒梅正发思攀折，四海无缘得寄声。
寿日和林别驾韵
作者：区越
朝代：明

小算梅花不记年，花边长此共开筵。青青竹树吴中景，表表衣冠洛下贤。谈笑底须誇末俗，遨游真可挟飞仙。山厨岂得愁供馔，圣主新加惠老钱。
寿日和紫厓李同知
作者：区越
朝代：明

圣主旋乾又转坤，万方仁寿万方春。紫霞清酌酣东老，白雪高歌和郢人。入郭懒拖邙竹杖，移文翻笑北山神。百年同社更相寿，肯与山中鹿豕群。
寿曾鹤林初度
作者：区越
朝代：明

辽阳客子寿千秋，为爱山林恣远游。五色异毛真瑞世，六旬花甲始回头。尊前绿竹牵诗兴，江上干戈阻客舟。山海高深歌不尽，霜缣长幅愧淹留。
寿李前川诞日
作者：区越
朝代：明

六十三年岁又加，颜如丹渥鬓霜华。一时宾客惟诸老，前代风流尚几家。不怕歌狂惊鹤鹿，偏忧酒渴预茶瓜。长庚举手如堪摘，以寿先生敢谓奢。
寿胆溪林郡丞诞
作者：区越
朝代：明

一杯随处起经纶，七十三来又诞辰。久恋方壶闲日月，亦招盘谷旧亲宾。天开五色彩云见，花覆千年玉露珍。圣主亦私岩壑老，栖栖猿鹤共长春。云水相招信复疑，此情应只紫厓知。莺声忽觉南窗梦，荷叶初成羽客衣。老眼见花多会意，高才击钵易成诗。绿阴满路山蜩奏，莫怪先生杖履迟。
寿胆溪林郡丞诞·其一
作者：区越
朝代：明

一杯随处起经纶，七十三来又诞辰。久恋方壶闲日月，亦招盘谷旧亲宾。天开五色彩云见，花覆千年玉露珍。圣主亦私岩壑老，栖栖猿鹤共长春。
寿胆溪林郡丞诞·其二
作者：区越
朝代：明

云水相招信复疑，此情应只紫厓知。莺声忽觉南窗梦，荷叶初成羽客衣。老眼见花多会意，高才击钵易成诗。绿阴满路山蜩奏，莫怪先生杖履迟。
寿诞黄菊初开邑长诸公惠礼赋此以谢
作者：区越
朝代：明

九月名花十月开，适逢诞日启宾罍。何须白社攒眉去，自有江州送酒来。老负君恩惭补报，偶同生物冒栽培。诸公日共花前醉，八十六年春又梅。
寿阮学愚翁六十一
作者：区越
朝代：明

偃蹇林庐七尺身，转头花甲又逢辰。信知风表尘中物，自谓羲皇以上人。笋岭诸峰归秀特，澄潭孤月写青真。犹馀一钵胡麻饭，不是天台迹已陈。不同人处是同人，六十年来自在身。总为竹林争见慕，独缘青眼得相亲。海山入颂聊从俗，福寿为人却也真。看舞班衣须尽醉，目前催换锦袍新。
寿阮学愚翁六十一·其一
作者：区越
朝代：明

偃蹇林庐七尺身，转头花甲又逢辰。信知风表尘中物，自谓羲皇以上人。笋岭诸峰归秀特，澄潭孤月写青真。犹馀一钵胡麻饭，不是天台迹已陈。
寿阮学愚翁六十一·其二
作者：区越
朝代：明

不同人处是同人，六十年来自在身。总为竹林争见慕，独缘青眼得相亲。海山入颂聊从俗，福寿为人却也真。看舞班衣须尽醉，目前催换锦袍新。
小儿元履携家赴任饶庠诗以示意
作者：区越
朝代：明

风雨前江骤晦冥，江船欲发夜笼灯。因循学道干时拙，辛苦携家逆浪行。函丈从容还立雪，客毡清冷莫论冰。万间大庇非无志，官舍何嗟未栋楹。
小圃种桃不实适张井泉惠佳者盈篚因怪老圃不职也用韵呈谢
作者：区越
朝代：明

几岁栽桃子未生，满篮相赠意非轻。翠衣尚带春云湿，丹颊同匀夏日赪。风味稀奇真适口，野园荒落自关情。西来莫是仙家物，谁为公遗洛社英。
小窗望圭峰和念斋郑太守
作者：区越
朝代：明

草堂尘念少，岩壑有幽期。夜月孤山鹤，春风五柳诗。
小窗琴罢行望圭峰神爽飞动有怀同社诸君
作者：区越
朝代：明

茉莉含香又吐香，山堂晓日短琴张。倚栏按古无新调，流水怀人只旧腔。翠竹移阴浮碧石，野亭铺簟近吟床。知音久念同游者，北望群山尽莽苍。
小金山留别
作者：区越
朝代：明

山寺悬登客住船，晚逢佳景亦延缘。潮生远海风行地，云扫长空月满川。浩笑出门真万里，重期促席是何年。平生亦有忧劳念，总为浮名恐不然。别酒难禁过百卮，醉依禅榻鬓丝丝。空堂入夜蛩争沸，垣竹低阶月自移。直以可行求可止，须知同是故同非。江湖一梦坚难破，未拟何时此拂衣。
小金山留别·其一
作者：区越
朝代：明

山寺悬登客住船，晚逢佳景亦延缘。潮生远海风行地，云扫长空月满川。浩笑出门真万里，重期促席是何年。平生亦有忧劳念，总为浮名恐不然。
小金山留别·其二
作者：区越
朝代：明

别酒难禁过百卮，醉依禅榻鬓丝丝。空堂入夜蛩争沸，垣竹低阶月自移。直以可行求可止，须知同是故同非。江湖一梦坚难破，未拟何时此拂衣。
履儿之任四会和答诸亲友
作者：区越
朝代：明

坐吟松涧挹松风，发气逢人自满容。仪物叠来知惠厚，篇章连赠觉情浓。因循过日休如我，行止随时合仰公。亦恐后生无住著，高谈惟羡古英雄。惠有新诗更酒钱，青毡宁复冷如前。要知名教难张啄，岂谓闲吟易耸肩。规讽诸公多古意，清贫一味是家传。宾鸿不逐鲲鹏上，长解低飞也静便。告身何处拜黉宫，万里南还秋正中。市酒出瓶宾共乐，山歌连调雨其濛。休嗟灵鸟非凡鸟，谁辨真龙与画龙。解得西来三叠意，高卑同是代天工。
履儿之任四会和答诸亲友·其一
作者：区越
朝代：明

坐吟松涧挹松风，发气逢人自满容。仪物叠来知惠厚，篇章连赠觉情浓。因循过日休如我，行止随时合仰公。亦恐后生无住著，高谈惟羡古英雄。
履儿之任四会和答诸亲友·其三
作者：区越
朝代：明

告身何处拜黉宫，万里南还秋正中。市酒出瓶宾共乐，山歌连调雨其濛。休嗟灵鸟非凡鸟，谁辨真龙与画龙。解得西来三叠意，高卑同是代天工。
履儿之任四会和答诸亲友·其二
作者：区越
朝代：明

惠有新诗更酒钱，青毡宁复冷如前。要知名教难张啄，岂谓闲吟易耸肩。规讽诸公多古意，清贫一味是家传。宾鸿不逐鲲鹏上，长解低飞也静便。
履儿北上屡月未决有不忍远离之意口号速之
作者：区越
朝代：明

南陌千箱卜雨耕，东门五色又瓜生。丈夫重有清时望，世路还从直道行。数仞宫墙非恶地，两斋弦诵是能声。扁舟五两催行色，莫更前溪尽日横。
履儿小缸莲出并头用前韵呈会赏诸友
作者：区越
朝代：明

盎莲花间发，蒂并蕊分舒。未识根荄异，焉知色相殊。湘妃遗面目，铜雀锁空虚。化鹤来何远，双清伴客居。
岘山
作者：区越
朝代：明

野云窥玉洞，曲水护桃溪。四百峰头见，东风一杖藜。
崇德道中
作者：区越
朝代：明

堤塘滑滑苦难行，旬日江南雨未晴。桑湿漫怜蚕户闭，草深惟信水蛙鸣。四千客路忙征棹，百二山河望帝京。漠漠孤烟篁竹外，午鸡时复两三声。
己丑春日澄江书事呈同年陈亚卿
作者：区越
朝代：明

林麓低空日影迟，澄江四望早春时。游鳞喜跃新生水，倦翼来投旧好枝。薄暮放歌须待月，峭寒添酒可无诗。东风步屐还高兴，谁伴宣城老守痴。
己丑秋九日侍御张凤村北上联舟至长兴久滞风雨时凤村有上恤灾之议诗呈同寅诸君
作者：区越
朝代：明

听雨不眠添客思，望灯投宿近渔舟。风号万窍四山暮，寒恋重襟九月秋。饥馑念谁苏久困，迂疏徒自抱深忧。宽仁赖有观风使，当宁归来为借筹。雨脚如麻苦不休，间于晴色又方舟。市沽小动苕溪酌，时节难孤九月秋。四海赓歌尧复见，一方鱼鳖禹堪忧。衰迟便续归来赋，已落庐山第二筹。
己丑秋九日侍御张凤村北上联舟至长兴久滞风雨时凤村有上恤灾之议诗呈同寅诸君·其一
作者：区越
朝代：明

听雨不眠添客思，望灯投宿近渔舟。风号万窍四山暮，寒恋重襟九月秋。饥馑念谁苏久困，迂疏徒自抱深忧。宽仁赖有观风使，当宁归来为借筹。
己丑秋九日侍御张凤村北上联舟至长兴久滞风雨时凤村有上恤灾之议诗呈同寅诸君·其二
作者：区越
朝代：明

雨脚如麻苦不休，间于晴色又方舟。市沽小动苕溪酌，时节难孤九月秋。四海赓歌尧复见，一方鱼鳖禹堪忧。衰迟便续归来赋，已落庐山第二筹。
师道重光卷赠宪学林先生
作者：区越
朝代：明

道艺宫墙夙所师，端严风格有如斯。何年鹤语归华表，今日凤毛符圣时。百卉遍承新化雨，十觞重乐旧相知。青天白日东亭路，暂别令人倍慕思。沧江一叶老渔师，潦到何人复重斯。宪节独留青眼在，鸥群还顾白头时。宗师有道光前烈，风教无端觉后知。徙倚西台花下月，为公倾倒十年思。
师道重光卷赠宪学林先生·其一
作者：区越
朝代：明

道艺宫墙夙所师，端严风格有如斯。何年鹤语归华表，今日凤毛符圣时。百卉遍承新化雨，十觞重乐旧相知。青天白日东亭路，暂别令人倍慕思。
师道重光卷赠宪学林先生·其二
作者：区越
朝代：明

沧江一叶老渔师，潦到何人复重斯。宪节独留青眼在，鸥群还顾白头时。宗师有道光前烈，风教无端觉后知。徙倚西台花下月，为公倾倒十年思。
席上答钟海月
作者：区越
朝代：明

共老登台快独先，楚歌声彻泬寥天。望中云物双眸迥，晴后秋花几树妍。水阔鱼龙迁旧穴，风清韶濩丽新弦。浮杯欲共沧瀛去，斜月娟娟自海边。林下歌谣逐日新，君家犹有酒通神。一天凉气解醒后，四座秋声催赋频。松径扫风馀落叶，郊居临水断飞尘。独嫌青女匀颜色，幻出芙蓉八面春。
席上答钟海月·其一
作者：区越
朝代：明

共老登台快独先，楚歌声彻泬寥天。望中云物双眸迥，晴后秋花几树妍。水阔鱼龙迁旧穴，风清韶濩丽新弦。浮杯欲共沧瀛去，斜月娟娟自海边。
席上答钟海月·其二
作者：区越
朝代：明

林下歌谣逐日新，君家犹有酒通神。一天凉气解醒后，四座秋声催赋频。松径扫风馀落叶，郊居临水断飞尘。独嫌青女匀颜色，幻出芙蓉八面春。
并头莲和春元梁古柏
作者：区越
朝代：明

未誇莲并蒂，最好是新舒。相切香仍重，争妍色更殊。迥风双掩翠，驾月并淩虚。不为轻相狎，从来水竹居。
广海张氏节孝卷
作者：区越
朝代：明

矢尽狐山死报天，海濒孤寡实堪怜。高枫泣望三千里，遗骨收归四十年。直赖精诚相感格，所嗟情事久针毡。全归再仗邻翁力，岂得亲贤是偶然。
张井泉诞日
作者：区越
朝代：明

东阁留诗墨未乾，今冬寒似去冬寒。烘炉莫放山瓶小，冻雨犹凝褐袖宽。坐客玄谈仙鹤侣，兰花紫结瑞香团。重来更有新春帖，凭仗东风送入门。玉斝絪缊秋露白，彩毫挥洒墨花寒。东君降席西宾上。诗格森严酒量宽。旭日宠临千福介，绮筵供帐百花团。看君千载何须祝，青鸟西来正入门。有花有酒惟须月，无褐无衣幸过冬。候暖何时还凛烈，望圆今日尚朦胧。白头青鬓聊相乐，市唱山歌自不同。酒盏不停光景在，阴晴谁复问天公。
张井泉诞日·其一
作者：区越
朝代：明

东阁留诗墨未乾，今冬寒似去冬寒。烘炉莫放山瓶小，冻雨犹凝褐袖宽。坐客玄谈仙鹤侣，兰花紫结瑞香团。重来更有新春帖，凭仗东风送入门。
张井泉诞日·其三
作者：区越
朝代：明

有花有酒惟须月，无褐无衣幸过冬。候暖何时还凛烈，望圆今日尚朦胧。白头青鬓聊相乐，市唱山歌自不同。酒盏不停光景在，阴晴谁复问天公。
张井泉诞日·其二
作者：区越
朝代：明

玉斝絪缊秋露白，彩毫挥洒墨花寒。东君降席西宾上。诗格森严酒量宽。旭日宠临千福介，绮筵供帐百花团。看君千载何须祝，青鸟西来正入门。
张令尹遗爱亭
作者：区越
朝代：明

宫墙道艺三年教，兵食桥梁庶事修。百姓有天均感戴，老年无事但歌讴。亦知盛德心常下，不谓穷檐泽易流。史笔欲寻公是处，新亭卓楔古文洲。
张大尹井泉寿诞次韵
作者：区越
朝代：明

朔风催着木绵衣，正是邻翁庆饮时。淑气暖回千日酒，寿筵清映万年枝。云霞碎点飞香翰，金玉锵鸣乐旧知。不醉不归公莫睡，共看明月透疏篱。
张明府冬日召饮次韵
作者：区越
朝代：明

大厦三冬可庇寒，老年诗酒正交欢。林庐欲画孤山影，风雪休关五柳门。
忆诸子
作者：区越
朝代：明

少壮无如老大催，几将书案叠浮埃。曾知过后功难补，莫遣仍前事谩堆。种德可忧门尚狭，教方曾说桂争开。汲深愧我徒长绠，为问源头一水来。
念斋别墅多且广而不与同游者果独乐乎与众乎抑但利其利而已乎口号博笑
作者：区越
朝代：明

独乐园多不构堂，为谁閒散为谁忙。李衡橘卖金包贵，陆羽茶熏玉粒香。节下考遗花木手，滘头却数荔枝乡。扶疏绕屋无多树，睡觉南窗任短长。
情川
作者：区越
朝代：明

云水风流尘外姿，每依云水共襟期。数椽白屋临川曲，两带青萝护岸扉。鹭立东西沙水静，歌翻欸乃钓船归。春江早晚风雷益，此是潜龙见跃时。
戊子诞日承西麓汪侍讲以诗相庆次韵
作者：区越
朝代：明

翠合松杉叠嶂秋，谢公楼是庾公楼。诸君且贷花前醉，老子还从月下游。种种未忧新鹤发，籧籧只梦旧渔舟。抚摩百万惭无补，拟报尧天击壤讴。老守皤皤六十秋，寿杯重上谢公楼。云开古刹浮图见，日溜寒杉野马游。双鲤何来新贯柳，百壶谁送远移舟。穷檐岁晚多憔悴，惭愧诸公七字讴。
戊子诞日承西麓汪侍讲以诗相庆次韵·其一
作者：区越
朝代：明

翠合松杉叠嶂秋，谢公楼是庾公楼。诸君且贷花前醉，老子还从月下游。种种未忧新鹤发，籧籧只梦旧渔舟。抚摩百万惭无补，拟报尧天击壤讴。